توندڕەوەکانی کۆمەڵگەی فەرەنسی | KURDPLAT\nتوندڕەوەکانی کۆمەڵگەی فەرەنسی\nکوردپلات 11/07/2020 02:00:00 م ليست هناك تعليقات\nلەگەڵ زیادبوونی توندڕەوەی و تیرۆر لە فەرەنسادا، هەرکەسێک ناوی محمد، نور، تۆفیق، خەدیجە و....بێت، چ باوەڕداربێت، چ بێباوەڕ یان ڕەگەزخواز، رەنگە بە چاوی گومانلێکراو و نەشیاو سەیربکرێت. توندڕەوەکان ئارامی و پێکەوەژیانی کۆمەڵگەی فەرەنسیان خستۆتە مەترسیەوە، توندڕەوەکان سەربە هەردولایەنی ئیسلامگەرا و راستڕەوەکانن و ئاگری توندوتیژی لەم وڵاتەدا خۆشدەکەن.\nڕوداوە تیرۆریستەکانی لە فەرەنسا\nلە کەمتر لە دوو هەفتەدا پاش کوژرانی وەحشیانەی ساموێل پاتی، مامۆستای مێژوو و جوگرافی لە "کۆنفلان سەنت ئونورین"’، گەنجێکی تونسی، لە 29 ی تشرینی یەکەمدا، هێرشی کردە سەر کڵێسایەک لە ناوەندی شاری نیس، لە باشوری فەرەنسا و سێ کەسی بە چەقۆ کوشت و چەند کەسێکی تری بریندارکرد. لەهەمانکاتدا، گەنجێکی ئەفغانی، تازە وەک پەنابەر گەشتبوەوە فەرەنسا، هەڕەشەی لەسەرنشینانی وێستگەی تراموای ناوەندی شاری لیۆن کرد. هەزاران کیلۆمەتر دورتریش، گەنجێکی سعودی بەچەقۆ، هێرشی کردە سەر پاسەوانی باڵیوێزخانەی فەرەنسا لەو وڵاتە. رۆژی شەمەی ڕابردوش پیاوێکی ئاینی کڵێسای ئەرسەدۆکس لە لیۆن، بە گوللە بریندار کرا.\nئیسلامگەراکان بونەتە بەڵا بۆ مسوڵمانان و ئیسلام\nهەموو ئەم روداوانەی سەرەوە وایکرد، جارێکی تر توندرەوی و تیرۆری ئیسلامی لە فەرنسادا سەرهەڵبداتەوە و پەنجەی تۆمەت بۆ مسوڵمان و ئیسلام دڕیژبکرێت. لەبەرامبەر ئەم روداوانەشدا ، ئیمانوێل ماکرۆنی سەرۆکی فەرەنسا " جیاخوازی ئیسلامگەرایەنەی"ڕاگەیاند، کە ژمارەک هەنگاوی یاسای تێدایە لەوانە، دەرکردنی یاسا دژی ئەو فەرنسیانەی بەشداری جیهادی ئیسلامیان کردوە تا هەڵوەشاندنەوەی ئەنجومەنەکانی پروپاگەندە بۆ ئیسلامگەرای.\nئیسلام یان ئیسلامگەرای؟\nلە کاتێکدا ڕێبەری هەندێک لە وڵاتانی ئیسلامی وەک ئەردۆگانی سەرۆک کۆماری تورکیا، بەنزین دەکەن بەسەر ئەم ئاگری توندڕەوی و جیاخوازیەدا، کەسایەتیە مسوڵمانەکانی فەرەنسا پشتگیری ماکرۆن دەکەن و ئیدانەی کارە توندڕەویە تیرۆریستیەکان دەکەن.\nمسوڵمانان ئیدانەی هێرشەکان دەکەن\nپاش هێرشە تیرۆریستیەکەی سەر کڵێساکەی نیس، ئەنجومەن مسوڵمانانی فەرەنسا بەبڵاوکردنەوەی بەیاننامەیەک هاوخەمی خۆیان بۆ خێزانی قوربانیەکانی دەستی تیرۆر دەربڕی، بەوبۆنەیەشەوە، ئاهەنگەکانی یادی لەدایکبوونی پەیامبەری ئیسلامیان هەڵوەشاندەوە. شەمسەدین حافز، مەلای مزگەوتی گەورەی پاریس، جگە لە ئیدانەکردنی هێرشە تیرۆریستیەکان گوتی "ئیسلامگەرای جۆڕیکە لە نەخۆشی لە ئیسلامدا". هەندێک لە چالاکانی مەدەنی مسوڵمان سەرەڕای ئیدانەکردنی کارە تیرۆریستیەکانی ئەم دوایە، بە ئاشکرا رایانگەیاند، ئەم توندوتیژیانە لە بیرۆباوەڕیکەوە سەرچاوەیان گرتووە کە "نامۆیە" بە ئیسلام.\nفەیز بن محەمەد، ڕۆژنامەنوسێکی مسوڵمانە، یەکێکە لەوانەی لە وتەیەکی لە پەیامبەری ئیسلامەوە وەریگرتبوو نوسیبووی " هەرکەسێک ئازاری مەسیحیەک یان جولەکەیەک بدات، لە ڕۆژی دوایدا دوژمنی منە."\nبازاری توندڕە و راستڕەوەکانی فەرەنساش گەرم بوو\nهاوکات لەگەڵ شەپۆلی ئیدانە و نارەزایەتیەکان، بازاڕی سیاسی و ڕاوکردن لە ئاوی لێڵدا، بەتایبەت لەلایەن ڕاستڕەو و راسترەوە توند ڕەوەکانەوە گەرمە، ئەم گروپانە، بیانوی کارە تیرۆرسیتیەکانیان قۆستۆتەوە بۆ هێرشکردنە سەرمسوڵمان و پەنابەران.\nمارین لۆپان سەرۆکی حزبی بەرەی نیشتیمانی، داوای "یاسای شەڕی" کرد دژی تیرۆریستان. نادین مۆرانۆ، ئەندامی پەرلەمانی ئەوروپا و وەزیری پێشوی کۆماریەکانیش دەنگی خۆی خستە پاڵی لۆپان و ڕیگەیاند فەرەنسا لە حاڵەتی شەڕدایە. بەڵام شەڕ دژی کێ؟\nئیسلامگەراکان؟ئیسلام؟ مسوڵمانان؟ پەنابەرانی رۆژەهەڵاتی ناوەراست و باکوری ئەفریقا؟\nئیسلام و ئیسلامگەرا جیاوازن لە یەکتر\nسەرۆک شارەوانیە کۆماریەکەی شاری نیس، کریستین سترۆس، لەبارەی پێویستی لەناوبردنی ڤایرۆسی "فاشیزمی ئیسلامی" قسەی کرد.\nبە دڵنیایەوە سترۆسی تاکە کەس نیە، جیاوازی و زۆری گروپەکانی مێژوی ئیسلامی لەبەرچاو نەگرتووە و تەواوی ئاینی محەمەدی بە فاشیزم دادەنێت.\nلەهەموی شەرمەزارتر کۆمەڵە تویتەکانی ژان مەسیا، نوێنەری حزبی بەرەی نیشتیمانیە ، وەک تویتەکانی "کاتی ئەوە هاتووە بڵێین ئیسلام ناکۆکە لەگەڵ کۆماری فەرەنسا"، " ئەمە دینێک نیە، وەک دینەکانی تر" و "هێندە مەڵێن، ئەمە ئیسلام نیە!، بەدڵنیایەوە ئیسلام هەر ئەمەیە"\nلە وەڵامی پرسیاری رۆژنامەنوساندا لەبارەی ئەم تویتانەوە، مارین لۆپان ناچاربوو ڕونکردنەوە بدات لەسەر ئەوەی جیاوازی دەکات لە نیوان ئیسلام وەک دینێک و ئیسلامگەرا وەک بیروباوەڕێکی سیاسی.\nناوی بچوکی تۆ، سوکایەتیە بە فەرەنسا\nلەهەر کاتێک زیاتر دودڵی و نیگەرانی لەنێوان مسوڵمانانی فەرەنسادا سەریهەڵداوە، تەنانەت لەنێوان مسوڵمانان و ئیسلامگەراکانیشدا ئەم مەترسیە لە ئارادایە.\nلە فەرنسادا زۆرێک لە مسوڵمانانی باوەڕدار هەن، نەک هەر دژی تیرۆر و توندوتیژین بەڵکو دژی ئیسلامگەرایشن-واتە گۆرینی ئاینی ئیسلام بۆ بیروباوەڕێکی سیاسی- بە ڕێگەپێنەدراو دادەنێن. لەم نێوانەشدا ئەوانیش کەوتونەتە بەر رەخنە، تۆمەت و بەچاوی نەشیاوەوە سەیرکردن، هەرکەسێک ناوی محەمەد، نور، تۆفیق یان خەدیجە بێت، هەتا ئەگەر بێباوەڕ و هاوڕەگەزخوازیش بێت دەکەوێتە بەر ئەم هێرشانە.\nبابەتەکە تەنها ئاین نیە، ناونیشان ودەموچاوەکانی ڕۆژهەڵاتی ناوەراستیشی تێدایە،توندڕەوی لە فەرنسادا هەیە و باوەڕیان بە شەڕە دژی کۆمەڵگە ئیسلامیەکان، ڕۆژ بەڕۆژیش لە زیادبوندایە، وایلێهاتوە یەکێک لە دەموچاوە دیارەکانی ڕاگەیندن لە کەناڵی سی-8 فەرەنسی بە پێشکەشکارێکی بەرەگەز ئەفریقی بڵێت "ناوی بچوکی تۆ سوکایەتیە بە فەرەنسا."\nگفتوگۆی ئێریک زمۆر "نوسەری فەرەنسی" و باهاپساتوسی "پێشکەشکاری تیڤی"لە کەناڵی سی-8 فەرەنسی\nلە جەنگی دژەتیرۆری ئیسلامیدا، ئایا کۆمەڵگەی فەرەنسی دەتوانێت توندڕە ئیسلامییەکان جیابکاتەوە لە مسوڵمانان و مسوڵمانەکانی خۆی بە فەرمی بناسێنێت، لە نیوان ئایدۆلۆژیای سیاسی و ئایندا جیاوازی بکات؟


سەیدسادق... چوار بەنزینخانە داخران ئەمڕۆ لە هەولێر گردبونەوە بەڕێوەدەچێت لە دوو ڕوداوی هاتوچۆدا شەش كەس بونەقوربانی لەهەولێر بڕی دەفتەرێك پارەی پێشەكی لە توشبووانی كۆرۆنا وەرگیراوە كەش و هەوای ئەمرۆی شارەكانی هەرێم بزانە\nئەیوب سڵێمان 26/07/2020 - 09:02 وتار\n(رەزاشا.محمد رەزاشا.مسرور بەرزانی)\n( دارخورما . گوڵی سوور . سپلێت ) بە نمونە\nلە خوێندن و خوێندنەوەی زانستی مێژوو ، مێژووی میللەتان بەگشتی و مێژووی کەسایەتیە سیاسیە باڵاکان بەتایبەتتر ئاستی هۆشیاری سیاسی میللەتان و دڵسۆزی و خەمخۆری ڕاستەقینەی فەرمانڕەواکانیان روون دەبێتەوە .\nلەو روانگەیەوە دەکرێ ڕیزبەندی زیندوێتی میللەتانی دنیا و کاربەدەستی باڵایان بکرێت ، بەو حوکمەی مێژوو قوتابخانەیەکە بۆ ڕەوشت و سیاسەت .سیاسی زیرەک و زرنگ ئەو کەسەیە پەندو وانە لە رووداوەکانی ڕابردووی گەلان و فەرمانڕەواکان وەربگرێت تاوەکو سەروەری بۆ خۆی و خەڵکەکەی تۆمار بکات و ببێتە خاوەنی نازناوی سەرۆکی شکۆمەند ، وەئەگەر نا دەبێتە وانەیەکی بیزراوی ناشرین لە وانەکانی میژوودا .\nناونیشانی سەرەوە شکۆی سێ سەرۆکی جیاواز لە دوو نەتەوەی جیاوازو لە سێ ڕووداوی سەردەمی جیاواز نمایش دەکات،\nڕووداوی یەکەم: ڕوداوی دارخورما\nلە مێژوی ئیرانداو لە سەردەمی ڕەزاشا دا ئەوە دەبینرێ کە ( شــا ) لە یەکێک لەسەردانەکانی بۆ ناوچەی ئەهواز وەک کەسی یەکەمی وڵات ، بەرپرسی ناوچەیی ئەو شارە بەم سەردانەی شــا ئاگادر دەبێت و دەزانێ کە ڕەزاشا حەزی زۆری بۆ سەوزایی و دارو درەخت هەیە بۆیە فەرماندەکات کە چەندین دارخورما ببڕن و لە ( ئابادان ) بیهێنن و لەسەر ڕێگای تێپەڕبوونی شــــا لەو بیابانە گەرمە وشک و بێ گژوگیایەدا بنیژرێ تاکو لەکاتی سەفەرەکەیدا جەنابی شا چاوی بەو دارخورمایانە بکەوێ و ببێتە هۆکارێکی نزیکببونەوەو ڕەزامەند بوونی شا لەو بەربرسەی ئەهواز ،\nلە ڕۆژی دیاریکراوی سەفەردا ڕەزاشا کە کەسێکی دنیادیدە دەبێ و دەبینێ دارخورمایەکی زۆر لەو ڕێگەدا رواوە ، ئەمیش لادەداو بەناوی پشوودانیک لە سسێبەری دارخورماکاندا ، بە هەرچی هێزی خۆی هەیە پاڵدەنێ بە یەکێک لەو دارخورمایانە و دەکەوێ چونکە دەزانێ ساختەیە چەند دارێکیان وا لێداکات و دەکەون هەر لەوێدا وەک سەرۆک و کەسی یەکەمی وڵات فەرماندەکات بە تاوانی ( درۆکردن . فێڵ کردن . گەندەڵی ) ئەو بەرپرسە ماستاوچیەی ئەهواز شەلاقکاری ببکرێت .\nچونکە کاتێک سەرکردە ، سەرۆک ، شا چاکەکارو چاکەخواز بوو کەسێک نابێ جورئەت بکات بۆ کردنی گەندەڵی\nڕووداوی دووەم : ڕووداوی گوڵی سوور\nدوای وەفاتی ڕەزاشا جێگرەوەکەی محمدی کوڕی دەبێتە شای ئێران و ئەویش لە چلەی زستاندا لەسەردانێکی بۆ بنکەی ڕاوکردنی مهر ئاباد فەرماندەی سەربازی ئەوجێگا ئاگادار دەبێ بەهاتنی شا\nبۆیە فەرماندەکات بە فڕۆکە لە باشوور گوڵی سووری لەناو گوڵدان بهێنن و لەو سەهۆڵبەندانە بینیژن چونکە جەنابی شا حەزی لەو جۆرە رازاوەییە هەیە محمد رەزاشا ئەم گوڵە سوورانە لەناو ئەو بەفرەدا دەبینێ نەک هەر ناپرسێ و ناپرسێتەوە بەڵکو خەڵات و نرخاندنی ئەو بەرپرسە دەکات لەبەرامبەر ئەو خزمەتەی بە ناوچەکەی کردووە .\nئەمە رەوشت و ئەخلاقی سیاسی کوڕ و باوکە لە یەک خاکدا لەسەردەمی دەسەڵاتداریاندا . لەوەختی شایەتی محمد رەزادا وڵات نغرۆی قەیران و گەندەڵی ببوو هەر ئەو جۆرە رەفتارانە بوو ناچار بە هەڵهاتنی لەولات کرد .\nڕووداوی سێیەم : ڕووداوی سپلێت\nدوای دەستبەکاربونی مسرور بەرزانی لەلایەن چین و توێژە جیاوازەکانی خەڵکەوە بە چاوی ئومێد و سەردەمی جیاواز لەرابردوو سەیری کابینەی نوێیان دەکرد بەو حوکمەی یەکەم دەرکەوتن و ئەزمونی کوڕی گەورەی سەرۆکی پاتی دیموکراتە و باوکی لەپیناویدا هەموو فشار و ڕێکارێک دەگرێتە بەر بەخاتری سەرکەوتنی ، چونکە لەوانەیە ئەم ئەزمونی حوکمرانیەی مسرور بەرزانی دەرخەری ڕوون و ناڕوونی وەجاخی سیاسی کاک مسعود بێ.\nمسرور بەرزانی وەک هەرسەرۆکیک لەسەردانێکیدا لە بەرواری ( 20 .7 . 2020 ) بۆ شاری دهۆک بەمەبەستی دانانی بەردی بناغەی پرۆژەی پیشەسازی خۆراک لەلایەن بەرپرسانی شارەکەوە ڕێکارەکانی ئامادەکاری و پێشوازی دەگرنە بەر و لەو دەشتاییەدا بۆ ئەو چەند خولەکەی کە لەوێ دەبن ئەوەی شایەنی گاڵتەجاریە ئەوەبوو 8 سپلێت لەلایەن کاربەدەستکانی دهۆکەوە لەبەر تیشکی خۆری ئیستای هاوین بۆ جەنابیان و شاندی یاوەری دانراوە لەبەر ئەوەی ئەو چەند خولەکەی مانەوەیان رومەتیان ئارەق نەکات .\nئەم هەنگاوەی سەرۆکی حکومەت گەر لە چوارچێوەی کارنامەی حکومەتەکەشیدا بێ وێنەی سپلیتەکانی پشتەوەی پەیامی پێچەوانەیدا بە گوێی خەڵکدا.\nهەردەم مسرور بەرزانی و ئەوانەی چواردەوری ئەوەیان دەوتەوە کە جەنابی سەرۆکی سەرۆکی حکومەت لەبەرەی گەلە و بۆ گەل کاردەکات ، بەڵام وێنەی نامۆو ناباوو نەشیاوی چەشنی دارخورماکەی رەزاشا و گوڵە سورەکەی محمد رەزاشای هاتوەتە سەرڕێ\nئایا ووک محمد رەزاشا خەڵاتی بەرپرسانی ئەوناوچەی کردووە لەم ساتی بێ کارەبایی و بێ حاڵیەی خەڵکی تیایە ؟ یان پرسیوێتی لەم گەرمای هاوین و نەبونی کارەبایەدا ئەم سپلیتانە لێرە چیدەکەن لەکاتێکدا هاوڵاتی وڵاتم لەبەر ئەم گەرماو لەژێر تیشکی خۆری هاوینەشدا کرێکاریان دەستناکەوێ و وەک رەزاشا دەست بەجێ فەرمانی شەلاقکاری بۆ دەرکردوون ؟\nئەیوب سڵێمان 22 . 7 .2020


تەندروستیی هەرێم: پێشنیازمان بۆ درێژکردنەوەی قەدەغەی هاتوچۆ نەکردووە\nسەرۆکایەتى تورکیا داوا لە پەرلەمان دەکات ماوەى ئۆپراسیۆن لە دەرەوەى وڵات درێژ بکاتەوە\n3070 جار خوێندراوەتەوە\nسەرۆکایەتى کۆمارى تورکیا داوا لە پەرلەمانى وڵاتەکە دەکات ماوەى ئۆپراسیۆنى سەربازى لە خاکى عێراق و سوریا درێژ بکاتەوە.\nئاژانسى ئەنادۆڵ بڵاویکردووەتەوە، سەرۆکایەتى کۆمارى تورکیا گرنگى تەواو بە سەقامگیرى و یەکپارچەیى خاکى عێراق دەدات و دەیەوێت بە درێژکردنەوەى ماوەکە ئۆپراسیۆنى سەربازى لە ناو خاکى عێراق و سوریا دەستپێبکات.\nئاماژەى بەوەشکردووە، "رێکخراوە تیرۆریستییەکان نمونەى داعش کە ( لە روسیا و ژمارەیەک لە وڵاتانى جیهان قەدەغەکراون) و پەکەکە و یەپەگە کە لە عێراق و سوریا بوونیان هەیە، بوونەتە مایەى هەڕەشە بۆ سەر ئاسایشى نەتەوەیى تورکیا و بەردەوام هێرش دەکەنە سەر تورکیا".\nهاوکات وەزارەتى بەرگرى تورکیا ئەمڕۆ سێشەممە رایگەیاند، تەواوى ئامادەکارییە سەربازییەکانیان تەواو کردووە بۆ دەستپێکردنى ئۆپراسیۆنى سەربازى لە باکورى سوریا و ژمارەیەک سەرباز و تانکیشى رەوانەى سنورەکانى لەگەڵ سوریا کردووە.\nپێشتر رەجەب تەیب ئەردۆغان سەرۆکی تورکیا ڕایگەیاندبوو، ھەرکاتێک بیانەوێت دەتوانن بچنە ناو خاکی سوریاوە و مۆڵەت لە ھیچ کەسیش وەرناگرن بۆ ھێرشەکانیان.\nلە دواى پەیوەندییە تەلەفۆنییەکەى دۆناڵد ترەمپ و رەجەب تەیب ئەردۆغان، ئەمریکا هێزەکانى لە باکورى سوریا کشاندەوە و مەولود چاوش ئۆغلو وەزیری دەرەوەی تورکیاش لە تویتێکدا ڕایگەیاند، وڵاتەکەی سورە لەسەر ئۆپەراسیۆنی ڕۆژھەڵاتی فوڕات لە ھەر ساتێکدابێت، ئەمەش وەک ئاماژەیەک بۆئەوەی کەلەگەڵ ئەمریکا ڕێکەوتوون لەنزیکترین کاتدا دەست بەو ئۆپراسیۆنە سەربازیە بکەن


کازمی: هەڵەبجە ژانێکە بۆ عێراق و کار بۆ خزمەتکردنی دەکەین\n2020.09.11 - 18:28\nسەرۆکوەزیرانی عێراق لەکاتی سەردانیکردنی مۆنیۆمێنتی شەهیدان لە هەڵەبجە ڕایگەیاند، بۆ هاتوون گوێ لە داواکاری خەڵکی ناوچەکە بگرن و لیژنەیەکیش پێکدەهێنن بۆ پرسی بە پارێزگاناساندنی هەڵەبجە.\nئەمڕۆ هەینی 11ی ئەیلولی 2020، مستەفا کازمی، سەرۆکوەزیرانی عێراق گەیشتە پارێزگای هەڵەبجە و تاجەگوڵینەی لەسەر پەیکەری عومەری خاوەر لە مۆنۆمێنتی هەڵەبجە دانا.\nلەیاداشتی سەردانەکەی کازمیدا، "خه‌می منداڵانی ونبوو، خه‌می كه‌سوكاری كیمیاباران ، خه‌می به پارێزگابوونی هه‌ڵه‌بجه، خه‌می ئه‌و به‌ڕیوه‌به‌رایه‌تییانه‌ی كه هاوبه‌شن له نیوان حكومه‌تی عێراق و هه‌رێمی كوردستان، خه‌می قه‌ره‌بووی ئه‌م خه‌ڵكه، هه‌روه‌ها له‌سه‌ر بابه‌تی پاره‌ی گه‌نمی جوتیاران تێدابوو".\nکازمی لەلێدوانێکدا ڕایگەیاند: "کۆمەڵکوژیی هەڵەبجە ژانێکە بۆ مرۆڤایەتی و خەڵکی عێراق، بۆ هاتووین گوێ لە دانیشتووانی ئەم ناوچەیە بگرین کە لەڕابردوودا ڕووبەڕووی چەندین ژان و ستەم بوونەتەوە، ئێستاش کاتی ئەوەیە ئەو ژانە بکرێتە دەرفەتی هیوا بۆ خەڵکی شارەکە."\nئاماژەی بەوەشكرد: "لێکۆڵینەوە لە داواکەتان بۆ بە پارێزگا ناساندنی ئەم شارە دەکەین، لیژنەیەک پێکدەهێنین بۆ لێکۆڵینەوە لێی، بە مەبەستی پێشکێشکردنی خزمەتگوزاری و هاوکاری بۆ ئەم شارە کە تووشی کارەساتێکی گەورە بووە".\nهاوکات بەوتەی ئازاد تۆفیق، پارێزگاری هەڵەبجە، لە کۆبوونەوەکەیاندا کازمی وتویەتی: " سه‌یری ئه‌م شاره‌بكه‌ن له ماوه‌ی یه‌ك كاتژمێردا پێنج هه‌زار كه‌س شه‌هید بووه، ئه‌م شاره زیانێکی گه‌وره‌ی کردووە."\nلەدوای سەردانەکەی بۆ هەڵەبجە، مستەفا کازمی چووە دەروازەی سنوریی باشماخ و لەوێ لەگەڵ بەرپرسانی دەروازەکە کۆدەبێتەوە.\nبەرهەم ساڵح بۆ کازمی: دەرفەتێکی مێژوویی بۆ بەغدا و هەرێم هاتووەتە پێش\n2020.09.11 - 21:01\nپاسکیلەکەی هەڵەبجە دوای پایدەرەکەی کوشنەکەشی دزرا\n2020.09.21 - 14:17


مۆدێلاتی جلوبەرگ زۆربەی ئافرەتان گیرۆدە دەكات\nزۆربەی ئافرەتان نایشارنەوە كە حەز بە مۆدێلە جیاوازەكانی جلوبەرگ دەكەن و ژمارەیەكیشیان ئاشكرای دەكەن كە هەندێك جلوبەرگیان تەنیا یەكجار لە بەری دەكەن و خۆیان لە دووبارە بەكارهێنانەوەی دەپارێزن.\nرێژنە محەممەد كچێكی فەرمانبەرەو رایوایە دەكرێ ئافرەت جلەكانی بۆ چەندین جار لەبەر بكات. لە بارەی خۆیشی دەڵێت: "من وەك كچێك ئەوەندە پەیوەست نیم بەوه‌ی كە جلی دووبارە لەبەر نەكەم، بەڵكو جاری وایە دووبارەو سێ بارەش لەبەری دەكەم، بەس شێوازی دەگۆڕم، بەجۆرێكی وا لەبەری دەكەم، كەس هەستی پێناكات كە دووبارە لەبەرم كردووە". گوتیشی: " ئەوانەی تەنیا بۆ یەكجار جلێك لە بەر دەكەن، ئەوە زیاتر دەچێتە قاڵبی لەخۆباییبوون و من بەڕاستی نازانم، چونكە لەوانەیە فشاری ماددی بۆ خێزانەكەش دروست بكات" .\nساڤا وریا خوێندەڤانی زانكۆیە و ئەویش سەبارەت بە جۆرەكانی جل لەبەركردن و دووبارەكردنەوەیان دەڵێت: "من هەفتانە جارێك دووجار دەبێت سەردانی بازاڕ و مۆڵەكان بكەم، بۆ ئەوەی جل بكڕم، ناتوانم هەر بە یەك جل دەوام بكەم. ئەوە دوو ساڵە دەوامم كردووە لە زانكۆ، تا ئێستا جلی دووبارەم لەبەر نەكردووە، واتە هەر جارێك لەبەرم كردووە و تەواو، ئەوەش زیاتر دەگەڕێتەوە سەر دەوروبەرت، بۆ نموونە من هاوڕێكانم جلی دوووبارە لەبەر ناكەن، ئەی چۆن من لەبەری بكەم؟ بۆیە منیش حەز بە رۆژێ ستایلێك دەكەم" .\nبارزان كەریم كاسبكارە و ئاماژە بەوە دەكات كە دوای ئەوەی هاوسەرگیری كردووە. دركی بە گرانی بازاڕ و خەرجی خێزان كردووە. سەبارەت بە خۆیشی دەڵێت: "من تا ژنم نەهێنابوو، نەمدەزانی مەسرەف چییە. خۆم كە جلێكم دەكڕی، تاوەكو نەدڕابا، نەمدەزانی جل كڕین چییە، بەڵام ژن خۆ ئەوە نازانێ، هەر دەڵێ بێنە و بكڕە. ئینجا لە هەمووی خۆشتر ئەوەیە كاتێك كە دەمانەوێ بچینە شوێنێك، یان سەردانی خزمێك، بە كاتژمێرێك ئامادە نابێت، كە دەپرسی بۆ؟ دەڵێ: هیچ جلم نییە. ئیتر لەو هەموو جلە هیچی بەدڵ نییە و قەرزاریشمان دەكەن. ئەو خووەی ئافرەتان نەمابا، بە تەواوی ئیسراحەتمان دەكرد".\nگوڵاڵە مەجید مامۆستای قۆناغی بنەڕەتییە و ئەویش سەبارەت بە خۆی دەڵێت: "كە دەوام دەكرێتەوە، دوو دەستە جل دەكڕم، كە مناسەبەیەكیش بێت، جلێك دەكڕم، نەك ئەوەی هەر رۆژێ قاتێك بكڕم. ئێمە مامۆستامان هەیە تازەیە، هەر رۆژێ بە ستایلێك دێت، بەس وەڵا هەشمانە ساڵانە جلێك لەبەر دەكات، ئینجا ئەوە دەگەڕێتەوە سەر خودی كەسەكە". .\nوشیار مامە عەلی خاوەن دووكانی جل و بەرگی ئافرەتانە و هێما بۆ ئەوە دەكات كە رۆژانە ئافرەتان بە ژمارەیەكی زۆر بۆ كڕینی جلوبەرگ سەردانی دەكەن، گوتیشی: "مەعمیلەكانمان زۆرن و بە بەردەوامی دێن، بەڵام ئەوانەی زیاتر جل دەكڕن، خوێندكاری زانكۆن، بەتایبەت كاتێ زانكۆ دەكرێتەوە، رۆژانە دووكانمان قەرەباڵغە، زیاتریش داوای شتێك دەكەن كە بتوانن دووسێ جار لەبەری بكەن. واتە چەند رەنگێك هەڵدەگرن كە بتوانن تەنسیقی بكەن. هەندێ جۆری جلیش هەیە، كە تەنیا رۆژی تایبەت لەبەری دەكەن، بۆیە دێن دەڵێن: جڵێكمان دەوێ كەشخە و شاز بێت، بەس كچ خۆی هەمووی یەك تەبیعاتی هەیە، جلێكی دەوێ تاك بیت و كەس لەبەری نەبێت، بۆیە ئێمەش بۆ هەندێك لە موشتەرییەكان كە تایبەتن، جلی تایبەت دەهێنین".


ئه‌ڵڵاجه‌وى ئیچنه ئه‌وینیده‌م! - شـه‌فـه‌ق نيـوز\nئه‌ڵڵاجه‌وى ئیچنه ئه‌وینیده‌م!\nوه‌رگرتوین له‌وجوود رژیم وه‌رین له‌ده‌سڵات، وه‌لى له‌هه‌مان وه‌خت مه‌ردمان فره‌یگیش نه‌ف وه‌رگرتن له‌وانه‌ك ده‌سكه‌فت دارایى و پله‌و پایه گرتنه‌ده‌س.\nئه‌وسا گشت كه‌سیگ بایه‌سه ڕازى وه‌و قه‌ده‌ره بویاتادو هه‌ر كه‌سیگ سه‌ر به‌رزه‌و بكردیاد یه‌كسه‌ر له‌ناو بریا، یا خریا زندان یا سزا دریا یا له‌سێداره دریا، كه‌س نه‌تویه‌نست راسه‌وخۆ روى وه‌ڕوى رژیم سته‌مكاره‌و بوود، وه‌ل ئه‌وه‌یشا ئه‌و مه‌ردمانه له‌هویره‌و ناوه‌یم ك له‌و رووژگاره خه‌بات كردن له‌ده‌یشت و له‌ناو وڵات، یا ئه‌وانه‌ك ده‌رده‌سه‌رى زندانه‌یل كیشان.\nئه‌و ئاڵشتكاریه ك ڕویدا له‌لایگه‌و نه‌ف هاووڵاتیه‌یل عراقى له‌تى بوى ئه‌را وه‌رگرتن هه‌قه‌یل نادیاریان، یا له‌وه‌ر خاتر گوزارشكردن و نیشانداین راى و ده‌رچگن ئه‌را خودنیشانداین له‌وه‌ر خاتر ئازادى، ك یه‌یش ده‌سكه‌فت خاسیگ له‌لى كه‌فته‌و، وه‌لى له‌لایگ تریشه‌و مه‌ردمان فره‌یگیش له‌و هه‌قه‌یله بیبه‌ش بوین و ئه‌را ته‌نیا وه‌زیفه‌یگ بایه‌سه له‌ڕى رشپه‌ته‌و بڕه‌سنه مه‌رام ك هه‌وڵ و خه‌بات فره‌یگیش ئه‌را رووژگایگ جوور ئمڕوو، وه‌لى كه‌سه‌یل تر بوینه خاوه‌ن پۆست له‌ده‌زگایه‌یل ده‌وڵه‌ت.\nله‌یره ئه‌وه‌ك داواى هه‌قه‌یل خوه‌ى بكا، یا خودنیشانداین ئه‌را داواكارى هه‌قه‌یل گشتى ئه‌نجام بدریه‌ێد، ئه‌وه له‌دید حكوومه‌ته‌و ئیچنه‌سه ك ئه‌خوازن ستوینه‌یل ده‌وڵه‌ت له‌ق بكه‌ن، یه‌یش ماناى ئه‌وه‌سه هویچ جیاوازییگ نییه وه‌ل رژیم وه‌رین له سیاسه‌تى ك ئازادى له‌مه‌ردم سه‌ندوید، هه‌ر له‌وه‌ر ئه‌وه‌یش فره كه‌س له‌بان نیه‌ت پاك خوه‌یان ترس به‌شداریكردن دیرن.\nئیمه باوه‌ڕمان ئیچنه‌سه ئه‌وه‌ك به‌شدار بوود له خودنیشانداین دژ ده‌وڵه‌ت یا حكوومه‌ت نییه، به‌ڵكوو كه‌سیگه ئازاد و هه‌قیگ سروشتیه وه‌گووه‌رى ده‌ستوور و یاسایه‌یل ئنسانى و ناوده‌وڵه‌تى، ك نواگرتن و قه‌یه‌غه‌كردنى وه‌هه‌ر شیوه‌یگ بى قانجازه، هه‌ر له‌وه‌ر ئه‌وه‌یش راس نییه ك هه‌ر مه‌ردمانیگ خودنیشانداین ساز بیه‌ن لایه‌نیلیگ دژ و كینه‌تدار پشتگیرى له‌لى بكه‌ن!\nله‌و قسه‌یله ك بڕیگ نه‌فام و بى ئه‌قڵ ئویشنه‌ى و ته‌نانه‌ت ئه‌وانه‌ك نه‌فوه‌رگرن و ئه‌خوازن مه‌ردم له‌ساى دیمۆكراسى و ئازادى نه‌ژیه‌ن و ڕاده‌رخستن ئازاد نه‌یاشتوون، ئه‌وه‌سه ك له‌وه‌خت هه‌ڵوژانن ڕى له‌مه‌ردم گرن و توانه‌یان ده‌نگ بیه‌نه ئه‌وانه‌ك خوه‌یان په‌سه‌نیان كه‌ن، ئمجا ئویشن" له‌وه‌خت سه‌دام له‌كووره بوین، ئه‌را كه‌س نه‌تویه‌نست ده‌م واز بكا؟" بیگومان ئى جووره قسه‌یگ له بیئه‌قڵیه‌و ئه‌یه‌ێد، چونكه ئه‌وه‌ك له‌ى وڵاته بوى و له‌ساى ئه‌و رژیمه ژیا هویچ ده‌سڵاتیگ نه‌یاشتله‌ژیر جه‌به‌رووت و سته‌م ئه‌و رژیمه، ئه‌وه‌كیش له‌ى وڵاته نه‌ویه بیگومان له ترس گیان خوه‌ى وڵات هیشته‌جى، دى گشتمان جوور یه‌ك زوڵم سته‌م له‌لیمان كریا، ك ئیسه‌یش جوور یه‌ك هه‌ناسه‌ى ئازادى هه‌ڵكیشیم.\nخودا ره‌حمه‌ت ئه‌و گورانیچڕه بكا ك وت" له‌یلا ته‌ماشاى پیرییم نه‌كه‌ید، تنیش پیر بوید و جوور من وه‌پید ئه‌یه‌ێد".


دەوڵەتی نەتەوە، نەتەوەی دەوڵەت/ ئه‌بوبه‌کر جاف – زاگرۆس پۆست\nماڵەوە / وتار / دەوڵەتی نەتەوە، نەتەوەی دەوڵەت/ ئه‌بوبه‌کر جاف\nدەوڵەتی نەتەوە، نەتەوەی دەوڵەت/ ئه‌بوبه‌کر جاف\nشه‌ممه 12 ته‌مموز 2014\tوتار 146 جار خوێنراوه‌ته‌وه\nئەزمونی ئێمە لە فەرەنسا، لە ناو جەرگەی حەزارەت و لانکەی شۆڕش و بزوتنەوەو تەوژمە ئینسانگەراو چەپ و سەندیکایی ،لە ناو کۆمینێتییەک کە باس لە لایسیتێی ئیکسترێمیست و دەوڵەتێکی لایکی پەڕگیر دەکرا، لە ناو ئەزمونی ناسیۆنالیزمی فەرەنسیی،قوتابخانەی کۆمیونێتێی فەرەنسی ،قوتابخانەی ناسیۆنالیزمی فەرەنسی،لە سەر بنەمای (هاوڵاتبون)بەند بوو…, ئەبوایە وا بایە، ئەگەر جۆرێک لە ئیرادەو غرورو کبریا لە ناو قوتابخانەو ئاراستەی ناسیۆنالیزمی ئەڵمانیادا هەبێت لە ئاستێکی رۆمانسیانە و ئیدیالیانە سرشتی تر بوو بە بەراورد بە فەرەنساو مێژووی شۆڕش و بزوتنەوە بەرهەڵستکارییەکان.مەبەستی ئێمە بۆ فەرەنسایەک لە دەیانوشێنەوە بەڵام جیاواز لە ئاراستەی ئەڵمانی (جێرمەنی) دەیکردیتەوە بە فەرەنسی؟\nبون بە فەرەنسی لەسەروبەندی ئەم هەموو پۆستەدا، پۆست دەوڵەت، پۆست نەتەوە، پۆست شۆڕش، پۆست پیشەسازی، پۆست مۆدێرن‌و…، لە ناو بانگەشەو لە میانەی بانگەشەکردن بۆ ئاوابونی دەوڵەتی تۆتالیتاری و دەوڵەتی نەتەوە.. ڕۆژانەو بگرە بە چرکەساتیش بەر فەرەنسیبون دەکەوتین…، کۆمیونێتێ لە سەر بنەمای “هاوڵاتی بون” لە سەر بنەمای ئینسان و هاوڵاتی گەردونی درۆیەکی گەورە بوو تەنیا لە ناو “خەیاڵی کانتدا”بوو،زیاتر بڕی نەکرد، بەردەوام ،بێ بڕان و بێ بچڕان و بێ ئەوەی بهێڵن نەفەسێک بدەیت داوات لێ دەکرا فەرەنسی بیت، داوات لێ دەکرا ببیت بە فەرەنسییەک؛ ئەم داوەیە لە لایەن دەزگایەکی تایبەت و دیاریکراوەوە نەبووە، ئەم داوایە، ئەم خواست و ئیرادەی بە فەرەنسیبونە لە ناو کۆی دەزگاو کۆی پەیوەندی دەزگاکاندا هەبوو، کارێکت دەکەوتە ئەو سێنەرانەی کاریان دەدۆزییەوە، (نامۆیی و غەریبی) ناوەکەت بەس بوو. موحەمەد، ئەبوبەکر،عومەرو عەلی… کە تۆ کارت دەستناکەوێت، یان ئەگەر بە هەزاران و هەزاران هەوڵ و ماندو بون کارێکت دەستکەوتبا، ئەوا کاری پلە سێ و پلە چوار بوو.. دەیان دەزگای ئەکادیمی و زانکۆیی هەبوو مافی “بیانییەک”نەبوو خەونیشی پێوە ببینێت، هەزاران جۆرو کاتیگۆری کارکردن هەبوو بۆ من و ئەوی بیانی نەبوو بە نزیکی ئەو شوێنانەشدا رێ بکات، پێش هەموو شتێک “فەرەنسی بون”.بێ ماناترین قەسە ئەوەبوو کە تۆ “ناسیۆنالێتێ” و ناسنامەی فەرەنسیت هەبێت ئیتر خەیاڵت جەم بکەیت و بەو ئاسودەییەوە سەر بنێیتەوە کە ئیتر تۆ لە دەروەی “کەوانە”بیت.ئەگەر بڵێیت ئیتر بەم ناسنامەوە هەمان ئیمتیازات و ماف و ئەرکی فەرەنسییەکەم هەیە،توشی وەهم بویتە.\nتۆ تا ئەمریت ڕۆژهەڵاتییەکیت، موسوڵمانێکیت، نا-ئەوروپییەکیت، نا-فەرەنسییەکیت. خواست و ئیرادەی هێزە ناسیۆنالیستە فەرەنسییەکان فۆرمی تری هەبو، پردو هێڵی تری هەبوو،زۆر شاراوە، زۆر نهێنی، بە دەزگاییکراو، بە ئەقڵانیکراو…، هیچ نەبێت ئەو شوێنانەی کە تۆیان تێ فڕێ دەدا بۆ کارکردن و بۆ نیشتەجێبون، تەنیا ئەمە بەس بوو کە تۆ “جیایت،جیاوازیت” تۆ ئەبێت تێکەڵ نەبیت. ئەگەر زانایەکی زمانی فەرەنسیش بایەیت شێوازی قەسکردن و “فۆنەتیکت” بەس بوو کە تۆ نابیتە فەرەنسی…، ئەمە تەنیا ئیرادەی هێزی ڕاستڕەو ڕاستڕەوی پەڕگیرو ناوەڕاستگەراکان نەبوو،ئەمە ئیرادەو خواستی چەپی چەپ و چەپی ڕادیکاڵ و چەپی میانڕەو چەپی پەڕگیریش بوو…چون لە کۆتایدا ئەمانە هەمویان فەرەنسین…ئەمەوێت چی بڵێم؟\nهاوڵاتی گەردونی، مامەڵکردن لە گەڵت لە سەر بنەمای هیومانیسیتیانە، لە سەر بنەمای هەڤاڵبەندی، لە سەر بنەمای دەوڵەتی هاوڵاتیبون. درۆیەکی گەورە بوو، لە باشترین دۆخدا گەمەو دروشم و یاری هێزەکان بو بۆ ئەوەی تۆ ئەم “غوبن و ئیحساسە” ناوەکییەت نەکەیتە هێڵی بەرهەڵستکاری و بەرەنگاری، بەڵکو ئەمانەش بە تایبەت هێزو بزوتنە چەپ و هیومانیست و ئینسانگەراکان، کەنیسەوکان.هەر پنتێکی تر، خراپتر و کارەساتاویتر لە ڕاستڕەو ناسیۆنالیست و موحافزکارەکان تۆیان تێکەڵدەکردەوە بە هێڵەکانی فەرەنسی بون.\nئەوانەی لێرە باس لە دەوڵەتی هاوڵاتی و دورە دەستی دەوڵەت لە کاروباری ئینسانەکان، قەتیسکردنی دەوڵەت تەنیا وەک ئەوەی کاری ڕایکردنی شئونی گشتی و ڕێکخستینی پەیوەندی ئینسانەکان و ڕێگری بێت لەوەی ململانێ و بەرژەوەندییەکان بەر یەک نەکەون، درۆیەکی گەورەیە، وەهمێکی ئاخێنراو بە ئیدۆلۆژیا تەواو بە پێچەوانەوە “دەوڵەت” خۆی کاری جیاکردنەوەو جیاوازیکردنی و پۆلێنکردن و تەعریفکردنی فەرەنسی/نا فەرەنسی بوو.


دیاردەی چەک هەڵگرتن یاساکانی پێشێلکردووە! - ئاوێنه\nلوقمان مسته‌فا ساڵح*\nدیاردەی چەك هەڵگرتن، بەڕێپێدراوو بێمۆڵەتەوە، بەهەمو شێوەکانیەوە، کارەساتێکی وای خوڵقاندوە، هیچ کەسێک لەهەرێمی کەردستان نەتوانێت، بەئاسودەیی ژیان بگوزەرێنێت.\nچونکە زۆربەی ئەو تاوانانەی کە ئەنجامدەدرێت، لەرێی چەکەوەیە، تائێستا نەتوانراوە پێشی لێ بگیرێت، دوبارە بونەوەی تاوانەکان، وایکردووە کە هاوڵاتیان متمانەیان بەدامودەزگا تایبەتمندەکان نەمێنێت.\nلەبەرئەوەی حکومەتی هەرێم بەپێی پێویست، کاری بەیاسای قەدەغەکردنی چەک نەکردووە، هەندێک لەیاساناسان پێیانوایە دەبێت ئەو یاسایە دوبارە لەپەرلەمان هەموار بکرێتەوە، بەڵام بەپێجەوانەوە هەندێکیان رایانوایە حکومەتی هەرێم دوبارە پێویستی بەیاسای قەدەغەکردنی چەک نییە، چونکە ئەو یاسایە، کەموکوڕییەکی ئەوتۆی نییە.\nیاسای مۆڵەتدان‌و قەدەغکردنی چەک وەک هەر یاساکانی تر، حکومەت کاری لەسەر نەکردووە، ئەمەش بۆ کەمتەرخەمی حکومەت دەگەڕێتەوە، چونکە وەک ئاماژەمان پێکرد یاساکە کەموکوڕییەکی وای نییە، ئەگەر کەسانێک لەپەرلەمان یاخود یاساناسان پێیانوابێـت، کەموڕی لەیاساکەدا هەیە.\nچەک هەڵگرتن یان هێشتنەوەی چەک لەماڵەکاندا دیاردەیەکی بەرچاوەو ئەو کەسانەش کە چەک هەڵدەگرن، راستە زۆربەیان مۆڵەتی یاساییان نییە، بەڵام ئەوانەشی کە مۆڵەتی یاساییان هەیە لەکاتی گونجاودا هەمان تاوانی پێ ئەنجامدەدەن.\nدیاردەی چەک هەڵگرتن یان هەڵگرتنی چەک‌و هێشتنەوەی لەماڵەکاندا دەکرێت زیاتر بۆ شەڕی ناوخۆی بگەڕێنینەوە، چونگە ئەوکات شارەکان جێگای دڵنیایی خەڵک نەبوون، لەبەر ئەوەی شەڕی نەگریسی ناوخۆ وای کردبو، کە خەڵک متمانەیان بەحکومەت نەبێت، هەرچەندە لەم ساڵانەی دواییدا بەهۆی سەقام گیربونی ئاشتی لەهەرێم،دیاردەی چەک هەڵ گرتن کەمێک بەرەوکاڵ بونەورۆیشت، بەڵام لەگەڵ شەرفرۆشتنی داعش بەکوردستان،جارێکیتر ئەودیاردەیە سەری هەڵدایەوە.\nهەرچەندە قەدەغەکردنی چەک بەپێی یاسا بۆ وەزارەتی ناوخۆ دەگەڕێتەوە، “بەپێی یاسای چەک بەماددی 29 بەهەموو شێوەیەک چەک قەدەغەیە.\nبەڵام زیاتر بەپێی مادەی (21) لەیاسای چەک، سزا بۆ ئەو کەسانە هەیە، کە مۆڵەتیان نییەو چەکی ئاگرینیان لەژێردەستدایە، سزاکەش بریتییە لە”بەندکردن کە لەیەک ساڵ کەمتر نەبێت، غەرامەی مادیشی لەگەڵ دەبێت”، بەڵام تائێستا لەلایەن حکومەتی هەرێمەوە، وەک پێویست کار بەو یاسایە نەکراوە، بەڵکو زیاتر رووی لە سزای دارایی بوە،وەک لەوەی سزای بەندکردنی بەسەردا بسەپێنێت.\nهەرچەندە وەزارەتی ناوخۆ نکۆڵی لەوە ناکات، خەڵک بەبێ مۆڵەت چەک هەڵدەگرن،خۆیان گوتەنی لەگەڵ ئەوەی بارودۆخی سیاسی هەرێمیان لەبەرچاوگرتوە،بەڵام کەم تازۆر ڕوبەروی ئەودیاردەیە بونەتەوە،بەڵام وەک پێویست نەیان توانیوە هەندێ رێکاری یاسایی بگرنەبەر،هەندێ جاریش روبەروی کێسەی زۆر بۆنەتەوە، لەبەرئەوەی زۆربەی ماڵەکان چەکیان هەیە، تەنانەت ماڵی وا هەیە چەکی قورسی وەک بیکەیسیشی هەیە، ئیتر چۆن بتوانرێیت ئەو بارودۆخە چارەسەر بکرێت؟ ئەو کەسانەش چەک هەڵدەگرن، هەریەکەیان سەر بەحیزبێکن، حیزبەکانیش هەموو پاسەوانیان هەیە.\nتا ئێستا وەک پێویست کار بەیاسای قەدەغەکردنی چەک نەکراوە، تەنها پاساویشیان هۆکارەکەی بۆ هەلومەرجی ناوخۆی کوردستان دەگەرێننەوە،لەگەڵ ئەوەی یاسای قەدەغەکردنی چەک هەیە لەکوردستان، بەڵام بەداخەوە حکومەتی هەرێم وەک پێویست کاری بەو یاسایە نەکردووە.\nبەڵام رێکاری یاسایی بۆ پاراستنی ژیان وگیانی هاڵاتیان بۆ روبەرو بونەوەی ئەم دیاردەیە،پێویست بەو پاساوە ناکات، چونکە ژیانی هاوڵاتیان لەمەترسیەکی تەواودایە، بۆیە دەبێت کاری جدی بکرێت، بۆ بنەبڕکردنی.\nلەماددەی 16ـی یاسای چەک هاتووە، “بەهەموو شێوەیەک بازرگانیکردن بەچەک قەدەغەیە”، بەڵام بازاڕی چەکفرۆشتن لەزۆربەی شار و شارۆچکەکانی کوردستاندا هەیە و لەلایەن دەزگا ئەمنییەکانەوە کۆنتڕۆڵ کراون، بەپێی ئەو زانیارییانەی لەشوێنی چەکفرۆشەکانی کوردستان ، چەک فرۆشتن لەلایەن دەزگای ئاسایشەوە سنووردار کراوە و پێویستی بەلێکۆڵینەوەیە، ئەمەش بۆ ئەوەیە کە ئاسایش بزانێـت کێ چەک دەفرۆشێت و کەسی چەککڕیش ئەو چەکەی بۆچییە، بەڵام ئەو کەسانەی گەر نەیانەوێـت ئاسایش پێیان بزانێت، بۆ ئەوەی لێکۆڵینەوەیان لەگەڵ نەکەن، دەچن لەدەرەوەی بازاڕی چەکفرۆشەکان، مامەڵەی خۆیان ئەنجام دەدەن.\nوەزارەتی ناوخۆ نکۆڵی لەوە ناکات بازاری چەک فرۆشی نەبێت، بەڵام ئەوە رەت دەکاتەوە بەمۆڵەتی ئەوان ئەو بازاڕە کرابێـتەوە،لەو جێگایانەی بەئاشکرا چەک دەفرۆشرێت و بازرگانی پێوە دەکرێت، بە هیچ شێوەیەک مۆڵەتی وەزارەتی ناوخۆیان نییە و هەموویان بەقاچاخچێتی دەیکەن. چەند جارێک هەوڵی ئەوە دراوە، ئەو دیاردەیە نەمێنێت، بەڵام وەک خۆی لێ هاتۆتەوە، لەو گەڕەک راوی دەنێیت، دەڕوات لەولاوە ئیشی خۆی دەکات، بەڵام ئەوە لەلایەن وەزارەتی ناوخۆوە بەهەموو شێوەیەک کڕین و فرۆشتن بەچەک هەتا ئەو چەکانەش کە بۆ راو بەکار دەهێنرێت، دەبێت مۆڵەتییان هەبێ، ئەگینا قەدەغەیە و یاساش بۆ ئەوە هەیە لێکۆڵینەوەیان لەگەڵ بکرێت”.\nبەپێی یاسا ئەرکی قەدەغەکردنی چەک لەئەستۆی وەزارەتی ناوخۆیەو وەزارەتی ناوخۆ بێتوانایی خۆی نیشاندەدات، بۆ قەدەغەکردنی چەک ،چونکە پێویستیان بەپشکنین هەیە، بەڵام ناتوانن پشکنینێکی گشتی لەشارەکانی کوردستان بکرێت، چونکە ماڵ نییە چەکی نەبێت، لەبەرئەوە ناتوانرێت ئەو پشکنینە ئەنجامبدرێت، بەهۆی بونی چەك هەڵگرێکی زۆرەو هەرکەسە و سەر بەحیزبێکەو حیزبەکەی پشتگیری لێ دەکات، پێشتر دیاری کرابوو، کە دەبێت پاسەوانی بارەگای حیزبەکان پۆلیس بن، بەڵام زۆریان خۆیان پاسەوانیان بۆ خۆیان داناوە. ئەمەش وا دەکات دیاردەکە زیاتر زەق بێتەوە، چونکە لەزۆربەی گەڕەکەکاندا بارەگای حیزبی بوونی هەیە.\nبنبڕکردنی دیاردەی چەک هەڵگرتن بەقسەکردن زۆر ئاسانە، بەڵام جێبەجێکردنەکەی گرانە،بە هەندێکی بەهۆی کێشەی کۆمەڵایەتی‌و دوژمنداریەوە، هەندێکیشی بەهۆی پاڵپشتیکردنی هەندێ لەلێپرسراوان لە کەسانێک کە بۆ کاری تایبەتی خۆیان دەگەرێتەوە!\nوشیاریی خەڵکەکە زۆر گرنگە کە بزانێت ئەو چەکەی بۆچییە،ئایا بۆ بەرگری کردنە لەخاکی نیستیمان، یان بۆ بەرگریکردنە لەخۆپاراستن‌و هەردەست درێژیەک کە بۆ بەرگریکردنی رەوایی لەخۆی‌و سەروماڵی، چونکە ئەگەر سەیری رابردو بکەین، ئەو کاتانەی گەلی کورد دەچەوسایەوەو ستەمی لێ دەکرا، ئەوکات بە ئاواتەوەبوین هەمو ماڵێک لەگوندەکان چەکی هەبێت، بۆئەوەی لەکاتێک کە حکومەت هێرشی بۆبهێنابایە، ئەوان بەرگریان لەشەرەف‌و کەرامەتی خۆیان بکەن، بەڵام بۆ ئەم زروفە نابێت، بۆیە لەئێستادا ئەرکی هەموو لایەکە بەراگەیاندن‌و رێکخراوەکان‌و هەموو تاکێکی ئەم کۆمەڵگایەوە ئەو دیاردەیە نەمێنێت، چونکە دیاردەیەکی ناشارستانیەو لەگەڵ ژیانی سەردەمدا نایاتەوە.


توێژینه‌وه‌یه‌ك شوێنى خۆشه‌ویستى له‌له‌شدا ده‌رده‌خات !\nتوێژینه‌وه‌یه‌كى فه‌ره‌نسى باس له‌شوێنى خۆشه‌ویستى ده‌كات له‌له‌شدا ، به‌گشتى زۆربه‌مان پێمان وایه خۆشه‌ویستى له دڵ و چاودا دروست ده‌بێت ، به‌ڵام ئه‌م توێژینه‌وه‌یه ئه‌وه‌ى ده‌رخستووه هه‌ستى خۆشه‌ویستى له مێشكدا دروست ده‌بێت ئه‌و به‌رگه ئه‌ستووره‌ى كه چوارده‌وورى مۆخى داوه پێى ده‌وترێ "ناوكى رمادى بنچینه‌یى" ئه‌م به‌رگه‌ش به به‌رگى مێشك چوارده‌وور دراوه .\nهه‌ر له‌م توێژینه‌وه‌یه‌ش هاتووه زۆرێك له ئێمه له یه‌كه‌م بینینى كه‌سى به‌رامبه‌رمانه‌وه هه‌ست و خۆشه‌ویستیت بۆى ده‌جوڵێت ، ئه‌مه‌ش ده‌ركه‌وتووه ده‌گه‌ڕێته‌وه بۆ بوونى مادده‌ى "موگناتیسى " له ناوچه‌ى "ناوكى رمادى بنچینه‌یى" كه زۆخێرا كارت تێ ده‌كات و به‌و كه‌سه‌ت ده‌به‌ستێته‌وه .\nئه‌م توێژینه‌وه فه‌ره‌نسییه‌ش له‌دواى زۆر تاقى كردنه‌وه له‌سه‌ر به‌شداربووان ئاماژه‌ى به‌وه‌داوه جووڵاندنى هه‌ست و خۆشه‌ویستى له مرۆڤه‌كاندا ده‌گه‌ڕێته‌وه بۆ ئه‌و به‌رگه "رمادیه" كه‌به‌به‌شێك له مۆخى مێشك داده‌نرێت كه‌به‌به‌رپرسى خۆشه‌ویستییه وه‌ك له چاو و دڵ .\n4066 جار خوێندراوه‌ته‌وه\n3/8/2018 12:20:04 PM


کاردانەوەی کۆشکی سپی بە شەڕی پەکەکە و پێشمەرگە لە دهۆک - Mehr News Agency\nAP ١٣٩٩ گەڵاڕێزان ١٦ ١١:٤٢\nNews Code 34713\nبە پێی ڕاپۆرتی ئاژانسی هەواڵی مێهر، له‌راگه‌یه‌ندراوێكدا وه‌زاره‌تی ده‌ره‌وه‌ی ویلایەتە یەکگرتووەکانی ئەمریکا بڵاویكرده‌وه: "بە توندی ئیدانەی هێرشەکانی ڕێکخراوی پەکەکە ده‌كه‌ین، کە ئەنجامیاندا دژی بەرپرسانی ئاسایشی هەرێمی کوردستان لە عێراق، پێداگرین لە پشتیوانیەکانمان بۆ مسته‌فا کازمی سەرۆک وەزیرانی حکومەتی عێراقی و حکومەتی هەرێمی کوردستان لە هەوڵەکانیان بۆ ڕیشەکێشکردنی تیرۆر".\nله راگه‌یه‌ندراوه‌كه‌ی وه‌زاره‌تی ده‌ره‌وه‌ی ئه‌مریكادا هاتووه: "پرسە و هاوخەمی خۆمان ئاڕاستەی خێزانەکانی ئەوانەی لەو هێرشانەدا گیانیان سپارد و برینداربوون دەکەین".\nچواری ئه‌م مانگه دوای ته‌قینه‌وه‌ی بۆمبێكی چێنراو به‌ئۆتۆمبێلێكی هێزێكی پارتی دیموكراتی كوردستان له چه‌مانكێ دوو پێشمه‌رگه برینداربوون و پاشان گرژیی له نێوان په‌كه‌كه و پێشمه‌رگه‌ی پارتی روویداو به‌هۆیه‌وه پێشمه‌رگه‌یه‌كی دیكه به‌سه‌ختی برینداربوو پاشان گیانی له‌ده‌ستدا.\nدواتریش هێزەکانی پاراستنی گەل (هەپەگە) باڵی سەربازی پارتی کرێکارانی کوردستان (پەکەکە) لە راگەیەنراوێکدا بڵاویکردەوە، "سەرەڕای ئەوەی هۆشدارییمان پێداون، هێزەکانی پارتی هەوڵیاندا بە ئۆتۆمبێلی سەربازییەوە بچنە ناو کامپەکەمان لەنزیک گوندی بە بادێ لە دەڤەری گارە، لەگەڵ ئەو هەوڵدانە بۆ هێرشکردنیش، هێزەکانمان شەڕیان نەکرد و چەکیان بەکارنەهێنا".


بزوتنەوەی گۆڕان لە دەستپێکی سەرھەڵدانیەوە ھێزێکی سیاسی و مەدەنیە و، پایەکانی لەسەر سیستەمێکی ئاسۆییە و دەستوری ناوخۆی بزوتنەوەی گۆڕان دیاری کردوە. بەردەوام روانین و دیدگای جیاواز ھەیە و ئەمەش سەلمێنەری زیندویەتی دامەزراوە و ئۆرگانەکانی بزوتنەوەکەیە.\nباڵاترین دامەزراوەی بڕیاردان لە گۆڕان جڤاتی نیشتمانیە. بەشداریکردن لە کابینەی نۆیەمی حکومەتی هەرێم بڕیاری جڤاتی نیشتمانی بوە، بۆ ئەمەش بزوتنەوەی گۆڕان بەردەوام هەڵسەنگاندن دەکات و دوا بڕیار لە جڤاتی نیشتیمانی و بە بەشداری هەموان دەدرێت، نەک یەک ئۆرگان. سەبارەت بە ئەنجامدانی هەڵبژادنی ناوخۆیی و کۆنفرانسی نیشتمانی ئەوە خواستی زۆرینەی گۆڕانخوازانە و بڕیاری لەسەر دراوە و کاری لەسەر دەکرێت.\nبزوتنەوەی گۆڕان پێشوازی لە پێشنیاز و پرۆژە و دیدگای جیاواز دەکات لە پێناو بەهێزکردنەوەی کاری رێکخراوەیی و پەرلەمانی و حکومی. سوپاس و پێزانینی هەیە بۆ ماندوبونی سەرجەم گۆڕانخوازان لە یانزە ساڵی رابردودا و هەمو ئەو پڕۆژانەش بە نیشانەی پەرۆشی بۆ بزوتنەوەی گۆڕان دەزانێت.\n٢٠ی ئابی ٢٠٢٠\nبزوتنەوەی گۆڕان پیرۆزبایی جەژن لە مسوڵمانان دەکات


حه‌مكۆ: ڕووداوەکە لە شەوی سەری ساڵدا بووە و بە ڕەزامەندی کچەکەش بووە! | Rwmal\nده‌ستپێك هه‌واڵی كوردستان حه‌مكۆ: ڕووداوەکە لە شەوی سەری ساڵدا بووە و بە ڕەزامەندی کچەکەش بووە!\nله‌لایه‌ن: rwmal rwmalله به‌رواری: ئه‌یلول 30, 2019 له‌به‌شی:: هه‌واڵی كوردستانبێ لێدوان\nهونه‌رمه‌ند حه‌مكۆ كه به‌هۆى سكاڵاى كچێكه‌وه له ئێستادا له زینداندایه، باس له په‌یوه‌ندى خۆى و ئه‌و كچه ده‌كات و رایده‌گه‌یه‌نێت “به ره‌زامه‌ندی خۆی سێكسم له‌گه‌ڵ كردووه”.\nئه‌و كچه‌ی كه سكاڵای له‌سه‌ر هونه‌رمه‌ند حه‌مكۆ تۆماركردووه به تۆمه‌تی ده‌ستدرێژیكردنه سه‌ری به ناوى هاوسه‌رگیری و فێڵ لێكردنی، له ئیفاده‌كه‌یدا لای پۆلیسی هه‌ولێر ئاماژه‌ى به‌وه‌كردووه “سه‌ره‌تا په‌یوه‌ندیه‌كی ئاساییمان هه‌بوو، دواتر په‌یوه‌ندیه‌كه‌مان گۆڕا بۆ خۆشه‌ویستی و چه‌ندین جار له ده‌ره‌وه و له‌ناو ماڵه‌كه‌ی حه‌مكۆشدا یه‌كمان بینیوه”.\nخۆشه‌ویسته‌كه‌ی حه‌مكۆ ئه‌وه‌شى خستووه‌ته‌ڕوو “له شه‌وی سه‌ری ساڵدا چووینه ماڵی حه‌مكۆ له‌وێ كچه‌كانیشی لێبوون، ئێمه خواردمانه‌وه و منیش به‌هۆی كاریگه‌ری خواردنه‌وه‌كه‌وه ئاگام له خۆم نه‌ما، كاتێك به‌یانی خه‌به‌رم بووه‌وه له ژووری نوستنه‌كه بووم و كچێنیشم له ده‌ستدابوو”.\nباسى له‌وه‌شكردووه “هه‌رچه‌نده حه‌مكۆ بردمی بۆ لای چه‌ند پزیشكێكى پسپۆڕی ژنان، به‌ڵام هه‌موویان دڵنیایان كردینه‌وه له‌وه‌ی كچێنیم له‌ده‌ستداوه، ئه‌و شه‌وه حه‌مكۆ كچێنی منی برد و به‌ڵێنی پێدام هاوسه‌رگیریم له‌گه‌ڵدا بكات، به‌ڵام دواتر راستی نه‌كرد و له‌گه‌ڵ كه‌سێكی دیكه هاوسه‌رگیری كرد، بۆیه سكاڵام له‌سه‌ر تۆماركردووه”.\nحەمکۆ دانی بەوەدا ناوە کە کاری سێکسی لەگەل ئەو کچەدا کردوە “ئێمه په‌یوه‌ندی خۆشه‌ویستیمان هه‌بووه، به‌ڵام ئه‌و شه‌وه به ره‌زامه‌ندی خۆی سێكسم له‌گه‌ڵ كردووه، هه‌رچه‌نده خوێنێكی كاڵم بینی به‌ڵام ئه‌و هه‌شت مانگ پێشتر په‌یوه‌ندی له‌گه‌ڵ كوڕێكی دیكه هه‌بووه و گومان ده‌كه‌م له‌گه‌ڵ كه‌سێكی دیكه خه‌وتبێت”.\nراشیگه‌یاندووه “به‌ڵێنی هاوسه‌رگیریم بەو کچە دابوو، به‌ڵام كه‌سوكاره‌كه‌ی خۆی رازی نه‌بوون له‌سه‌ر هاوسه‌رگیریه‌كه”.


ئه‌مشه‌و بارسێلۆنا یارییه زه‌حمه‌ته‌كه‌ی ده‌كات\nیانه‌ی بارسێلۆنا یانه‌ی ناپۆلی\nئه‌مشه‌و بارسێلۆنا و ناپۆلی له دووه‌م رووبه‌ڕووبوونه‌وه‌ی نێوانیان له ئه‌مریكا به‌یه‌ك ده‌گه‌ن، بۆ ئه‌م یارییه‌ش یانه كه‌ته‌لۆنیاییه‌كه به‌بێ مێسی یارییه‌كه‌ی ده‌كات.\nچوارشه‌ممه‌ی رابردوو هه‌ردوو یانه له یاریی یه‌كه‌میاندا رووبه‌روو بوونه‌وه و یانه ئیسپانیه‌كه یارییه‌كه‌ی به زه‌حمه‌ت به دوو گۆڵ به‌رامبه‌ر گۆڵێك برده‌وه، ئه‌مشه‌ویش كاتژمێر 12:00 به كاتی هه‌ولێر بۆ دووه‌م یاریی له‌سه‌ریه‌ك به‌یه‌ك ده‌گه‌ن.\nبارسێلۆنا ده‌یه‌وێت به باشترین شێوه ئاماده بێت پێش ئه‌وه‌ی ده‌ست به هه‌ڵمه‌تی پارێزگاریكردن له نازناوی لالیگا بكات كه له یه‌كه‌م یارییدا له ئه‌ركێكی سه‌خت رووبه‌رووی ئاتڵێتیك بلباو ده‌بێته‌وه.\nله باره‌ی ئه‌م یارییه، كارلۆ ئانچیلۆتی راهێنه‌ری یانه‌ی ناپۆلی ده‌ڵێت: ئێمە لە هەوڵی ئەوەداین بە باشترین شێوەی ئامادەکاری بۆ وەرزی داهاتوو بکەین، بۆیە بارسێلۆنامان هەڵبژارد بۆ دوو یارییە دۆستانەکە.\nكارلۆ گوتیشی: بارسێلۆنا یاریزانی باشی هەیە، بە تایبەت لە هێڵی پێشەوە ئەوان خاوەنی چەندین یاریزانی بە توانان، بە بڕوای من گەڕانەوەی نێیمار بۆ ئەم یانەیە کاری راهێنەرەکەیان سەخت دەکات، چونکە وەکو راهێنەر کارێکی سەخت دەبێت بتوانیت کۆنترۆڵی ئەم هێڵەی هێرشبردنە بکەیت.\nئانچیلۆتی ده‌شڵێت: نامەوێت سەبارەت بە گواستنەوەی خامێس رۆدریگێز یاریزانی یانەی ریاڵ مەدرید هیچ قسەیەک بکەم، چونکە رۆژێکی باشتان بۆ ئەم بابەتە هەڵنەبژاردووە، لە داهاتوودا هەموو شتێک یەکلا دەبێتەوە، ماوەیەکی باشمان لە پێشە بۆ گواستنەوەی ئەو یاریزانانەی کە هەوڵیان بۆ دەدەین.\nئانتوان گریزمان و لویس سوارێز\n01 ئه‌مڕۆ له خولی نایابی كوردستان ئه‌نجامی چاوه‌ڕواننه‌كراو روویدا\n02 كه‌ته‌لۆنییه‌كان ته‌نیا به یه‌ك مه‌رج رێگا ده‌ده‌ن كلاسیكۆ به‌ڕێوه‌بچێت\n03 مێسی لەبارەی ریمۆنتادایەکانی رۆما و لیڤەرپوول: پێویستە وانەمان وەرگرتبێت و نابێت ئەوەندە بیری لێبکەینەوە\n04 سبه‌ی بۆ خولی نایابی كوردستان رۆژێكی ئاگرین ده‌بێت\n05 زێدان له كلاسیكۆ ئه‌ركی راگرتنی مێسی به‌م یاریزانه سپاردووه\n06 یاریزانێکی کورد لەلایەن چاڤییەوە بۆ بەشداریکردن لە مۆندیالی یانەکان بانگهێشت دەکرێت\n01 یوڤێنتۆس ئه‌ستێره‌یه‌كی گه‌وره‌ی كردۆته ئامانج\n02 كه‌ریم بێنزێما راپێچی دادگه ده‌كرێت\n03 به فه‌رمی رووسیا له سه‌رجه‌م چالاكییه وه‌رزشییه‌كان سڕ كرا\n04 زێدان له كلاسیكۆ ئه‌ركی راگرتنی مێسی به‌م یاریزانه سپاردووه\n06 "براوه‌ی خه‌ڵاتی باڵۆن دۆر ئاشكرا ده‌بێت"


100 هەزار گەشتیار سەردانی هەولێر و سلێمانییان کرد\nکۆدی هەواڵ: 5494\nڕێکەوتی بڵاوکردنەوە: 18:41 - 2022/03/21\nبەشی عێراق و هەرێمی کوردستان- وەزارەتی شارەوانیی و گەشتوگوزاری هەرێم رایگەیاند، لە ماوەی هەفتەیەکدا زیاتر لە 100 هەزار گەشتیار سەردانی شوێنە گەشتیارییەكانی هەولێر و سلێمانییان كردووە.\nبەپێی هەواڵی کوردپرێس، وەزارەتی شارەوانیی و گەشتوگوزاری حکوومەتی هەرێم ئەمڕۆ دووشەممە لە راگەیەنراوێکدا باسی لەوە كردوە، "بەپێی ئامارەكانی تا ئێستا تۆمار كراون، لەماوەی 15ی ئازار تا دوێنێ یەكشەممە، زیاتر لە 100 هەزار گەشتیار سەردانی شوێنە گەشتیارییەكانی هەولێر و سلێمانییان كردووە كە زۆربەیان لە ناوەڕاست و باشووری عێراقەوە هاتوون."\nئەوەش هاتووە، زیاتر لە 52 هەزار گەشتیار سەردانی شوێنە گەشتیارییەكانی هەولێر و زیاتر لە 50 هەزار گەشتیار سەردانی شوێنە گەشیارییەكانی سلێمانییان كردووە.\nوەزارەتی شارەوانیی و گەشتوگوزار ئەوەشی خستوەتەڕوو، لەماوەی چەند ڕۆژی پێش هاتنی جەژنی نەورۆزدا، هەڵمەتێكی فراوانییان لەسەر ئاستی هەموو كوردستان بۆ خاوێنكردنەوەی شوێنە گەشتیارییەكان جێبەجێ كرد و ئەم هەڵمەتەش لە دوای جێهێشتنی گەشتیاران لەو شوێنانە بەردەوام دەبێت. بۆیە هیوادارن سروشتی جوانی كوردستان بە خاوێنی ڕابگرن.


بۆ چی دەبێت گەلی کورد بکرێتە قوربانی کێشە و ململانەی سیاسی نێوان وڵاتان! محەممەد سولێمانی – Giareng\nلە پێنج شه‌ممه - 10 12 2015\nناوچەی ڕۆژهەڵاتی نێوەڕاست و لوێشدا بەشەکانی کوردستان خەریکە دەبن بە جێگای یەك لایکردنەوەی مل ملانەی نێوان زلهێزەکانی دونیا و ئەو ناوچەیەی کە روبەری جوگرافیاکەی کوردستانی لێهەڵکەتووە،بە هۆی ستراتیژی و بەرژەوەندی ئابووری هێندێك وڵات دەیان هەوێت کۆی قەیرانە جیهانیەکان بۆ پاراستنی هاوسەنگی سیاسی و ئابووری و کۆمەڵایەتی بگوازنەوە بۆ نێو خاکی کوردستان بەمەبەستی یەكلایکردنەوەی کێشەکان لە قازانجی خۆیاندا. دروستبوون و پەرەگرتنی داعش بە دڵنیایەوە بەهاوکاری و پشتیووانی دوژمنانی گەلی کوردپەرەیگرتووە و داگیرکاریەکانی کروپی تیرۆریستی داعش لە سووریا و ئێراقدا کە بەشەکانی کوردستانیشی خستە ژێر مەترسی دوژمن کارانەی خۆی و، بەڵام گەلی کورد و هێزی پێشمەرگەی کوردستان بە گیان و خوێن کوردستانی لە دەستی داعش پاراست. هەرێمی کوردستان کە لە گەڵ حکوومەتی فیدڕاڵی ئێراقدا هاوبەشی سیاسی و ئابووری و بەڕیوەبردنیان پێکەوە هەیە و، گریبەستێکی دیاریکراوی سیاسی و نەتەوەیان لە سەر ئەرزی واقعدا پێك هێناوە و ، ئەو قەیرانەی داعش بەدوایخۆیدا هێناوە لە ناوچەکەد، بەدڵنیایەوە زیانی زۆر گەورەی بەژێرخانی ئابووری و گەشەکردنی ژیانی ئابووری و کۆمەڵایەتی ئەو وڵاتانە گەیاندوە کە داگیریانکردوە یان پەرەیان بە کێشە و ئالۆزی سیاسی و ئەمنیداوە. داعش لە ڕێگای بەتاڵانبردنی سەروەت و سامانی نیشتمانی گەلان و دروستکردنی ئاژاوە و نائەمنی ، گەلێك قەیرانی ناهەمواری بەرهەم هێناوە و ئاسایش و ئارامی خەڵك و ناکۆکیە سیاسی و کۆمەڵایەتیەکان و دورستبوونی قەیرانی گەورەی ئابووری کە بەگشتی وەك مەترسی و هەڕەشەی دیار لە سەر ژیانی هاو وڵاتیان ئەژمار دەکرێن، لە سوریە و ئێراق ، بە هەرێمی کوردستانیشیەوە، فشاری زۆری لە سەر ژیانی هاونیشتمانیان دروستکردوە. بەڵام ئەوەی لێرەدا پێویستە کەمێك لێی بڕوانین و سەرنجی بدەینێ و بەچاوی لێكدانەوە و هەڵسەنگاندن تێیڕامێنین، ئەو خاڵە جەوهەری و گرینگەیە کە” بۆچی دەبێت خاکی کوردستان بەدرێژای مێژووی سیاسیەوە، وەك نەتەوەیەكی گەورەو بندەست و بێ وڵات ببێتە شوێنی یەك لایکردنەوەی کۆی ئەو کێشە و ناکۆکیانەی کە زلهێزەکان و داگیرکەرانی خاکی کوردستان لە نێوانیاندا دێتەکایەوە “. بۆ چی هەر دەبێت گەلی کورد بکرێتە قوربانی کێشەو ململانەی ئەو هێزانەی کە هەوڵی خۆسەپاندن و بەرفراوانترکردنی هێزی خۆیان دەدەن. پاش پێکانی فڕۆکە شەرکەرەکەی روسیا بە هۆی هێرشی ئاسمانی تورکیە و کوژرانی فڕۆکەوانەکەی، لە سەر سنووری نێوان سوریە و تورکیەدا( کوردستان) ئەو دەرفەتەی بۆ روسیا پێك هێنا کە بەکردەوە بێتە نێوکایەکە بۆ لێدان و لە ناوبردنی داعش کە هاتنەناوەی روسیا بە دوومەبەست بوو.\nبەڵام ئالۆزیەکان بەوە کۆتایان پێنەهات و بەودوایانە حکوومەتی تورکیەش هێزێکی زۆری لە نزیك “موسڵ” دا جێگرکردوە و هاتنی هێزی ئەو وڵاتە بۆ نێو خاكی کوردستان، لێکدانەوە و تەفسیری جیاجیا و دژ بەیەکی بەدوایخۆیدا هێناوە. هەتا حکوومەتی ئێراق بە پشتیوانی کریملین ماوەی ٤٨ کات ژمێری بۆ چوونەدەری لشکری تورکیە دیاریکردوە و کە پێناچێت ئەو ئۆڵتوماتیمەیش دەسەڵاتدارانی ئانکارا بترسێنێت و هێزەکانیان لە ئێراقدا پاشەکشێ پێبکەن.\nڕۆژنامه‌ی کوردستان ژمارە ٦٦٩ لە ژێر چاپ هاته‌ده‌ر.


ئه‌ردۆغان: ناوچه‌ی ئارام له سووریا له چه‌ند مانگی داهاتوودا له‌سه‌ر ده‌ستی توركیا درووست ده‌كرێت\n26/1/2019 - 13:25\nئه‌ردۆغان: چاودێریی یان ده‌ستوه‌ردانی كۆمه‌ڵگه‌ی نێوده‌وڵه‌تیی له‌سه‌ر ئیداره‌ی ئه‌م ناوچه‌یه بایه‌تێكه ره‌تیده‌كه‌ینه‌و\nره‌جه‌ب ته‌یب ئه‌ردۆغان سه‌رۆك كۆماری توركیا رۆژی هه‌ینی 25ـی كانوونی دووه‌م رایگه‌یاند كه ناوچه‌ی ئارام له خاكی سووریادا چه‌ند مانگێكی دیكه و ته‌نیا له‌سه‌ر ده‌ستی حكومه‌تی توركیا درووستده‌كرێت.\nله‌مباره‌ویه سه‌رۆك كۆماری توركیا جه‌ختی كرده‌وه كه: بیرۆكه‌ی چاودێریی یان ده‌ستوه‌ردانی كۆمه‌ڵگه‌ی نێوده‌وڵه‌تیی له‌سه‌ر ئیداره‌ی ئه‌م ناوچه‌یه بایه‌تێكه ره‌تیده‌كه‌ینه‌وه و ته‌نیا توركیا به‌رپرسیارێتیی به‌ڕێوه‌بردنی ئه‌م ناوچه‌یه‌ی له ئه‌ستۆ ده‌بێت.\nئه‌ردۆغان له وتارێكدا وتی: توركیا رێككه‌وتنێكی له ساڵی 1998ـدا له‌گه‌ڵ سووریا واژۆكردووه كه به‌گوێره‌ی رێككه‌وتنه‌كه هه‌ركات توركیا له خاكی سووریاوه هه‌ڕه‌شه‌ی بكه‌وێته‌سه‌ر، ئه‌نقه‌ڕه مافی هه‌یه بچێته ناو خاكی سووریا.\nهه‌ڵبه‌ت رۆژی سێشه‌ممه 15ـی كانوونی دووه‌م ویلایه‌ته یه‌كگرتووه‌كانی ئه‌مریكا و توركیا رایانگه‌یاند كه بۆ درووستكردنی ناوچه‌یه‌كی ئارام له باكووری سووریا هه‌وڵی جیددیی ده‌ده‌ن و وته‌بێژی حكومه‌تی توركیاش وتی: كۆنتڕۆڵی ناوچه‌ی ئارام له ئه‌ستۆی حكومه‌تی ئه‌نقه‌ڕه ده‌بێت.\nئه‌ردۆغان: پاشگه‌زبوونه‌وه له پرسی S-400 جێگه‌ی باس نییه\nتوركيا گۆشه‌گیرى سه‌ر عه‌بدوڵا ئۆجه‌لان هه‌ڵگرت


لە ئەنفالەوە بۆ پاداشت. .. جەلال چوارتایی\nئەنفال ئەو دیاردە قێزەونەیە کە لە ساڵی 1988دا سەدامی گۆڕکراو لەسەر گەلی کورد پیادەی کرد، لە ئەنفالدا وێڕای سوتان و تاڵانکردنی هەموو گەرمیان، سەدان هەزار کورد زیندەبەچاڵ کران و هەزاران کچیش بەسەر شێخەکانی کەنداودا دابەش کران.\nبڕیاری ئەنفال لەلایەن سەدام و دارودەستەکەیەوە درابوو، جێبەجێکەری بڕیارەکەش ئەو جاش و مستەشارە خۆفرۆشانە بوون کە لە هەموو بەهایەکی مرۆڤایەتی شۆرابوونەوە. واتە بەرپرسی یەکەمی ئەنفال سەدام حسین بوو چونکە لە نێو بەعسیەکاندا بە غەیری سەدام و دارودەستەکەی هیچ کەسێکی دیکە خاوەن قسە و بڕیار نەبوو، مستەشارەکانیش بەغەیری نۆکەرایەتیکردن خاوەن هیچ قسەیەکی دیکە نەبوون.\nلە پای ئەو نۆکەرایەتیکردنەدا، نیشانەی ئازایەتی(نوت الشجاعە) بەهەموو مستەشارەکان درا کە زۆرترین ڕۆڵیان لە ئەنفالدا گێڕا، لێ بەڵێ، هەر ئەو کردەوەیەش لە داگیرکەرێکی شۆڤێنی چاوەڕێ دەکرا کە دروشمی "عروبە"ی کردبوویە وێردی سەر زاری و سڕینەوەی کوردانی خستبوویە بەرنامەی کاریەوە.\nکات هاتوچوو، گەل ڕاپەڕی و بە دەریایەک خوێن بەعسیان ڕاماڵی، بەڵام بەهۆی ناهوشیاری کۆمەڵگاوە بەرهەمی ڕاپەڕین کەوتە گیرفانی ئەو بازرگانانەی خوێنەوە کە دیرۆکیان پڕ لە ئاشبەتاڵ و کوردکوژی بوو.\nبازرگانانی خوێن هەم سوار سۆز و شەپۆلی ڕاپەڕین بوون و هەم ئەوەی بەعسیش بە نیوەناچڵی بەجێیهێشت بۆ بەعسیان تەواو کرد، سەرجەم ئەنفالکەران پاداشت کران و ناویان لە جاشەوە بۆ شۆڕشگێڕ گۆڕدرا.\n26 ساڵ دوای ئەنفالی کوردان لەلایەن بەعسیەکانەوە و لە 3/8/2014دا جارێکی دیکە ئەنفال لەسەر شەنگال بەتایبەتی و ئێزدیەکان بەگشتی دووبارە کرایەوە، بەڵام ئەم جارەیان لەسەر دەستی بەعسیەکان و بەبڕیاری سەدام نەبوو بەڵکو لەسەر دەستی پارتی دیموکراتی کوردستانی عێراق و بەبڕیاری مەسعود بارزانی بوو، چونکە لە نێو پارتیدا بەغەیری مەسعود و بنەماڵەکەی هیچ کەسێکی دیکە خاوەن قسە و بڕیار نییە.\nلە ئەنفالی ئێزدیەکاندا وێڕای وێرانکردنی شەنگال و تاڵانکردنی ئێزدیەکان، هەزاران کەس زیندەبەچاڵ کران و هەزاران کچە کوردیش پێشکەش بە شێخەکانی دەوڵەتی خەلافەتی ئیسلام"داعش" کران.\nلە ئەنفالی ئێزدیەکاندا، بڕیاردەر بارزانی بوو، جێبەجێکەری بڕیارەکەش ئەو کوردە غوڵامانە بوون کە بارزانی بە خاوەنی ماڵ و منداڵی خۆیشیان دەزانن، نمونەی هەرە گەورەش لەو غوڵامانە "سەربەست باپیری" بوو کە بەرپرسی هەموو شەنگال و دەوروبەری بوو وەک لەم وێنەیەدا بەدی دەکرێت.\nلە ئەنفالی ئێزدیەکاندا، سەربەست باپیری وەک تاوانباری سەرەکی دەستنیشان کرا، ئەوکات بۆ شاردنەوەی تاوانەکان مەسعود بارزانی بڕیاری لێپرسینەوەی لە سەربەست باپیری تاوانباردا، بەڵام نەک هەر لێپرسینەوە لەو تاوانبارە نەکرا بەڵکو لەم حەفتەیە و لە 7/2/2016دا لەلایەن مەسعود بارزانیەوە بۆ خەڵاتکردن دەعوەتی سەری ڕەش کرا.\nسەدام حسین بەناوی عروبەوە هەموو عەرەبی داخان کرد، مەسعود بارزانی بەناوی کوردایەتیەوە هەموو کوردی داخان کرد، بەڵام جیاوازیەکە لەوەدابوو کە سەدام لە پێناوی یەکخستنی عەرەبدا هەم کوردی ئەنفال دەکرد و هەم دەستیشی لە هیچ تاوانێک نەدەگێڕایەوە، هەرچی مەسعود بارزانییە بەناوی کوردایەتیەوە هەم کوردی ئەنفال کرد و هەم لە پێناو ڕازیکردنی داگیرکەراندا لە هیچ تاوانێک ناسڵەمێتەوە.\nئەم پێشوازیکردنەی سەربەست باپیری ناوەڕۆکی ڕاستەقینەی مەسعود بارزانی دەردەخات، ئەی دەبێت لەمەودوا هەڵوێستی ئەو تاکوتەرا ئێزدیەی هاوشێوەی ڤیان دەخیل و قاسم شەشۆ چی بێت کە لە غوڵامیکردن بۆ بارزانی شا بە سەپان نازانن!!!؟؟؟


دەرکەوتنی کچە ئەکتەرێکی ئەمەریکیی فیلمە سێکسییەکان لە ڤیدیۆکلیپی گۆرانبێژێکی ئێرانی، دەسەڵاتدارانی ئەو وڵاتە تۆڕە دەکات.\nبەگوێرەی هەواڵێکی ماڵپەڕی "حوڕە"ی ئەمەریکی کە ( 3ی ئازاری 2021) بڵاوکراوەتەوە، "میدیاکانی ئێران ئەوەیان ئاشکراکردووە کە دەسەڵاتدارانی ئەو وڵاتە لێکۆڵینەوەیان لەسەر بڵاوبوونەوەی گرتە ڤیدیۆییەکی میوزیکیی گۆرانبێژی پۆپی ئێرانی (ساسی) کردووە کە تێیدا کچە ئەکتەرێکی ئەمەریکیی فیلمی سێکسییەکان تێیدا بەشداری کردووە و لەپاڵیدا سەما دەکات".\nئاماژەبەوەشکراوە، " گرتە ڤیدیۆیەکە لە ئەپلەکێشنی (ڕۆپیکا) بڵاوبووەتەوە کە ئەوەش وایکردووە بەشێکی زۆر لە بەکارهێنەرانی تۆڕە کۆمەڵایەتییەکانی ئێران ڕەخنەی لێبگرن".\nماڵپەڕە ئەمەریکییەکە باسی لەوەکردووە، گۆڕانییەکەی ساسی ناوی " تاران تۆکیۆ"یە و لە ئەمەریکا تۆمارکراوە و ئەو کچە ئەکتەرەشی کە لە گرتە ڤیدیۆکەدا دەرکەوتووە ناوی ئەڵێکس تەکساسە کە ئەکتەرێکی فیلمە سێکسیەکانی ئەو وڵاتەیە.\nبەگوێرەی حوڕە، لە ماوەی چەند ڕۆژی ڕابردوودا ڕەخنەیەکی زۆر ئاراستەی ساسی کراوە و زۆرێک لە ئێرانییەکان پێیانوایە ئەو گرتە ڤیدیۆییە کە لە تۆڕە کۆمەڵایەتییەکاندا بڵاوبووەتەوە کاریگەریی نەرێنیی دەبێت لەسەر گەنجان.\nساسی تەمەنی 32 ساڵ، ناوی ڕاستەقینەی "سەسەن ییوتی"یە، لەنێو هەرزەکارانی ئێراندا ناوبانگێکی زۆری هەیە، سەرەتا پێش ئەوەی ئێران بەجێبهێلێت لەساڵی 2009 دا بە نهێنی گۆرانی وتووە.\nبڵاوبوونەوەی گرتە ڤیدیۆی گۆرانییەکەی ساسی لە کاتێکدایە کە پێشتر دەسەڵاتدارانی ئەو وڵاتە قەدەغەی سەیرکردنی ڤیدیۆی ئەو گۆرانیبێژەیان کردبوو، بەڵام زۆرێک لە گەنجان و هەرزەکارانی ئەو وڵاتە سەرباری ئەو ڕێگرییکردنە لە تۆڕە کۆمەڵایەتییەکان بۆ یەکتری شێری دەکەن.\n2021.02.27 - 22:46\nلەکاتی کردنەوەی بازاڕدا دۆلار دابەزی و تمەن بەرزبووەوە\n2021.03.15 - 10:41


نەواف ئەحمەد سوباح.. شوێنگرەوەى ’’ئەمیری مرۆڤایەتی’’ کێیە؟\nحەمکۆ و وەزیری ڕۆشنبیری سکاڵا لەسەر یەکتر تۆمار دەکەن.. کێشەکەش لەسەر ’’ڕیفراندۆم و ئەبو ع\nلێدوانی باڵیۆزی بەریتانیا لە بەغدا لەبارەى گواستنەوەى باڵێۆزخانەکە بۆ هەولێر\nکێشەی نەگۆڕنە قەرەباخ و چارەنووسی کوردانی کەفکاز\nچوارەم ڕونکردنەوەی مەلا بەختیار لەسەر ’’کوشتنەکانی ناو شۆڕش’’\nلەدوای سوارێز.. ئەتلەتیکۆمەدرید بەخێرهاتنی مێسی دەکات\nمافی بەدەستهێنانی زانیاری.. ئەو یاسایەی ڕۆژنامەنوسانی هەرێم تەنها لە دورەوە دەیبینن\nجۆن بۆڵتۆن، ڕاوێژكارى پێشووى ئاسايشى نيشتمانیى ئەمريكا دەڵێت، دۆناڵد ترامپ بەشێوەيەكى سەرسوڕهێنەر بێ زانيارييە و تەنانەت نەيدەزانى كە بەريتانيا هێزێكى ئەتۆمييە.\nجۆن بۆڵتۆن لە كتێبەكەيدا كە بڕيارە هەفتەى داهاتوو بڵاوبكرێتەوە باسى لەوەكردوە، ترەمپ بەشێوەيەكى سەرسوڕهێنەر بێ زانياريە و تەنانەت نەيدەزانى بەريتانيا وڵاتێكە كە خاوەنى چەكى ئەتۆمييە، ئەوەش لەكۆبونەوەى لەگەڵ تێرێزا مەى، سەرۆك وەزيرانى پێشوى ئەو وڵاتە دوو ساڵ پێش ئێستا دەركەوت.\nبۆڵتۆن ماوەى 17 مانگ لە كۆشكى سپى وەك ڕاوێژكارى ئاسايشیى نيشتمانى كارى كردوە، هەرچى سەبارەت بەو بابەتەيە "دۆميێنيك راب" وەزيرى دەرەوەى بەرتيانيا ڕەتيكردوەتەوە لێدوان بدات.\nكتێبەكەى بۆڵتۆن بە ناونيشانى "ژوورى ڕوداوەكان" لە 577 لاپەڕە پێكهاتوە و ئيدارەى ترامپ بە هەموو شێوەيەك هەوڵى ڕێگەگرتن لە بڵاوكردنەوە دەدات و پێشتريش ترامپ لە تۆڕى كۆمەڵايەتى تويتەر نوسيبووى: "كتێبەكەى لە درۆ و چيرۆكى هەڵبەستراو پێكهاتووە".\nبەپێى كتێبەكە لەساڵى 2018 لە كۆبونەوەى ترامپ و تێرێزا ماى، ناوبراو پرسيارى ئەوەى لە بەريتانيەكان كردوە "ئێوە هێزێكى ئەتۆمين؟"، ئەوەش بەرپرسانى بەريتانياى توشى شۆك كردوە و پرسيارەكەى ترامپيش زۆر جدى بوە.\nدواى دروستبوونى ناكۆكى توند لە نێوان ترامپ و بۆڵتۆن ناوبراو لە مانگى ئەيلولى ساڵى 2019 كۆشكى سپى و پۆستەكەى جێهێشت، بۆڵتۆن ئاماژەى بەوەدەكرد كە وازى هێناوە و ترامپ دەيوت كە لاى بردوە.\nلە جيهاندا تەنها نۆ وڵات چەكى ئەتۆميان هەيە ئەوانيش، ولايەتە يەكگرتوەكانى ئەمريكا، ڕوسيا، بەريتانيا، فەرەنسا، چين، هندستان، پاكستان، ئيسرائيل و كۆرياى باكور.


ژن و کاندید – لڤین پرێس\nژن و کاندید\nگاڵتەجڕیەکانی هەڵمەتی هەڵبژاردن‌و ڕاگەیاندنی کوردی گەیشتۆتە ئاستێک، مرۆڤ ڕاگەیاندن‌و سیاسەتی لەبەرچاو بکەوێت.\nهەرگیز نەمویستوەو نامەوێت قسە لەسەر هەڵوێستی تاکەکەسی هیچ کەسێک بکەم، بەڵام هەڵوێستی ئەم خاتونە کاندیدەی حزبێکی ئیسلامی هێندە سەیرەو کاردانەوەکان هێندە نەزانانەن کە ناچاریان کردم بە نوسینی ئەو بابەتە.\nهێنانی ژنی دووەم بۆ مێردەکەی ((کە بابەتێکی کەسی و خێزانیە)) و تێکەڵکردنی بەهەڵمەتی هەڵبژاردن ((کە بابەتێکی سیاسی گشتی و گرنگە)) جێگای سەرنجە‌و دەبێت هەڵوەستەی لەسەربکەین.\nئەمە بۆچی؟ پەیوەندی بە بەرژەوەندی گشتی و پرۆسەی سیاسیەوە هەیە؟\nتەنها مەگەر لەو چوارچێوەو لێکدانەوانە جێگای لۆ بکەینەوە..\nئێمە چالاکوانان و داکۆکیکارانی مافەکانی ژنان لەمێژساڵە گوتیتمان کە دارایی سەربەخۆ بۆ ژن، پایەی هەرە سەرەکیە لۆ بەدەست هێنانی ماف و ئازادیەکانی، لەوە دەچێت ئەم خاتونەش پێیوابێت بەبوونی بە ئەندامی پەرلەمان، ئیتر پێویستی بە مێردەکەی نامێنێت و سەربەخۆیی خۆی هەڵدەبژێرێت‌و بە هێنانی ژنێکیتر بۆ مێردەکەی، لەکۆڵ خۆی دەکاتەوە.\nخۆ دەشکرێت مەرجی ڕێگەدان بە خۆکاندیدکردن و کاری پەرلەمانی و بەشداری سیاسی ئەم خاتونە لەلایەن مێردەکەی ئەوەبوبێت کە ژنێکیتری لۆ بهێنێت.\nئەو دوو لێکدانەوەیە کۆمەڵایەتین و جگە لەو دوو بەڕێزە کەسیتر ناتوانێت بیان سەلمێنێت.\nبەڵام لەڕووە گشتیەکەی ئەم بابەتە ئەرێ ئەگەر دەیەوێت ژنی دووەم لۆ مێردی خۆی بهێنێت لۆ دەیخاتە دوای بوونی بە ئەندامی پەرلەمان و ئێستا و پێشتر ئەو خەڵاتەی بە مێردەکەی نەدەبەخشی؟!\nئایا پێیوایە پیاوانی مەستی فرەژنی و هەوەسی دوور لەبەرپرسیارێتی، بەو بەڵێنەی خانم بەمێردی خۆی داوە ئەوان هەڵخەڵەتێن و دەنگی پێ بدەن؟\nیاخود ئامانجەکە تەنها راکێشانی سەرنجی راگەیاندنە کەم ئەزموون و نەزانەکانە تا یارمەتی ناسینی بدەن، و ببێتە جێی سەرنجی هاوڵاتیان، کە لەم جۆرە کارانە زۆرن و نموونە و پەندی کوردی جوانیشمان لەسەری هەیە. دەمەوێت لەوە تێبگەین ئەم بابەتە چ پەیوەندی بە هەڵمهتی هەڵبژاردنەوە هەیە؟!!\nبۆچی دەیکاتە بەشێک لە هەڵمەتی هەڵبژاردن؟! سودی ئەوەی کە مێردی ئەو خاتوونە دوو ژنی هەبیت بۆ کوردستان و قەزیەی کوردی و ناوچە دابڕێنراوەکان و قوتی خەڵک و بودجەی کوردستان چیە؟\nبەڕاستی جگە لەو کۆمەڵە پرسیارو شیکردنەوەو گاڵتەکردن بە مێشکی تاکی کۆمەڵگا هیچ حکمەتێکیتر لە لێدوانی ئەم خانمەدا نیە.\nنەخێر بۆ بەکاڵاکردنی ژن لە پرۆسەی هاوسەرگیریدا\nئەنجامەکانی هەڵبژاردن و کۆمەڵێک مزگێنی...\nباندێکی ساختەکردنی کارتی زیرەکی ڤاکسین لە هەرێمی کوردستان دەستگیرکران\nبافڵ تاڵەبانی: ئەو غەدرانەی لە کەرکوکیەکان دەکرێت خەریکە ئەگاتە ئاستێک قابیلی قبوڵ نابێت


ڕۆژی 13ی تشرینی دووەم\n- ڕۆژی 13ی تشرینی دووەمی ساڵی 899ی زایینی، نوسەر و مێژوونوس و زانای ناوداری عەرەب (ئەبومحەمەدی كوڕی قوتەیبە دەینوری) كۆچی دوایی كردووە كە چەندین بەرهەمی گرنگی لە پاش خۆی بەجێهێشتووە.\n- ڕۆژی 13ی تشرینی دووەمی ساڵی 1002ی زایینی، (ئیسل ڕیدی دووەم)ی پاشای ئینگلتەرا فەرمانیدا سەرجەم ئەو هاووڵاتییە دانیماركیانە بكوژرێن كە لە خاكی ئینگلتەرادا نیشتەجێ بوون بەو هۆیەشەوە هەزاران دانیماركی كوژران كە بە قەسابخانەی ڕۆژی برایسی پیرۆز ناسراوە.\n- ڕۆژی 13ی تشرینی دووەمی ساڵی 1504، (فیلیبی یەكەم) لە دایك بووە كە بە پێشەوای چاكسازیی لە قەڵەم دەدرێت لە مەزهەبی پرۆتستانتی ئایینی مەسیحییەتدا.\n- ڕۆژی 13ی تشرینی دووەمی ساڵی 1868، ئاوازدانەر و میوزیكژەن و هونەرمەندی ئیتاڵی (جواكینۆ ڕۆسینی) كۆچی دوایی كردووە كە چەندین شاكاری میوزیكی لە پاش خۆی بەجێهێشتووە.\n- ڕۆژی 13ی تشرینی دووەمی ساڵی 1882، سوپای دەوڵەتی عوسمانی هێرشیان كردە سەر قەڵای (شێپتان) لە باكوری كوردستان كە (شێخ عەبدولقادری كوڕی شێخ عوبەیدوڵڵای نەهری) لەگەڵا ژمارەیەك شۆڕشگێڕدا بەرگرییان دەكرد، پاش شەڕێكی قورس شۆڕشگێڕەكان خۆیان ڕادەستی سوپای عوسمانی كرد و قەڵاكە داگیركرا.\n- دوای گرتنەدەستی دەسەڵاتی روسیا لەلایەن كۆمۆنیستەكان و پێكهێنانی یەكێتیی سۆڤێت، ڕۆژی 13ی تشرینی دووەمی ساڵی 1918، حكومەتی كۆمۆنیستیی سۆڤێت پەیماننامەی (برێست – لیتۆفسك)ی هەڵوەشاندەوە كە پێشتر ڕوسیای قەیسەری بە مەبەستی ئاشتی لەگەڵا وڵاتانی بەرەی میحوەردا مۆری كردبوو.\n- ڕۆژی 13ی تشرینی دووەمی ساڵی 1918، لە میانی جەنگی یەكەمی جیهانیدا هێزە هاوبەشەكانی هاوپەیمانان هێرشیان كردە سەر شاری (قوستەنتینییە)ی پایتەختی دەوڵەتی عوسمانی واتە ئیستانبوڵی ئێستا و پاش شەڕێكی سەخت داگیریان كرد.\n- بە هۆی سەرهەڵدانی كێشەی گەورە لە نێوان توركیا و عێراقدا لەسەر ویلایەتی موسڵا، ڕۆژی 13ی تشرینی دووەمی ساڵی 1924، ڕێكخراوی كۆمەڵەی گەلان بڕیاریدا لیژنەیەكی تایبەتمەند پێكبهێنێت بۆ لێكۆڵینەوە لە كێشەكان و چارەسەركردنیان.\n- ڕۆژی 13ی تشرینی دووەمی ساڵی 1929، پارتی كۆمۆنیستی ئیندۆنیزیا شۆڕشێكی لە دژی داگیركاری هۆڵەندی لە دورگەی (جاوەی خۆرئاوا) بەرپا كرد.\n- ڕۆژی 13ی تشرینی دووەمی ساڵی 1929، (عەبدولموحسن سەعدون)ی سەرۆك وەزیرانی عێراق بە هۆكارێكی نادیار خۆیی كوشت.\n- ڕۆژی 13ی تشرینی دووەمی ساڵی 1935، ڕاپەڕینێكی جەماوەری لە میسر بەڕێوەچوو لە دژی داگیركاری ئینگلیز و حكومەتەكەی (محەمەد تەوفیق نەسیم پاشا)، بە هۆی ئەوەی گۆڕانكاریی لە دەستووری میسردا كرابوو كە دەسەڵاتی پاشای زیاد دەكرد و بواری بۆ دەنگی جەماوەری میسر نەدەهێشتەوە.\n- بەهۆی كوژرانی سێ سەربازی ئیسرائیلی لەسەر سنوری ئوردن، ڕۆژی 13ی تشرینی دووەمی ساڵی 1966، جەنگی سموع لە نێوان هەردوو سوپای ئوردن و ئیسرائیلدا بەرپابوو كە بە هۆیەوە زیانێكی زۆر بە سوپای هەردوو وڵات گەیشت.\n- ڕۆژی 13ی تشرینی دووەمی ساڵی 1979، (ڕۆناڵد ڕیگن)ی حاكمی ویلایەتی كالیفۆرنیا ئاشكرایكرد كە خۆی بۆ هەڵبژاردنە سەرۆكایەتییەكەی ساڵی 1980 كاندید دەكات، بەو هۆیەشەوە جەماوەرێكی زۆری لە خۆی كۆكردەوە‌و هەڵبژاردنەكەی بردەوە.\n- دوای تێكچوونی بارودۆخی ئێران و سەرهەڵدانەوەی شەڕ و كوشتار لە نێوان كورد و حكومەتی تاراندا، ڕۆژی 13ی تشرینی دووەمی ساڵی 1979، سەركردایەتیی حزبی دیموكراتی كوردستانی ئێران كۆبوونەوەیەكی فراوانی بە بەشداریی كەسایەتیی و خەڵكی شاری مهاباد ئەنجامدا بە مەبەستی تاووتوێكردنی ڕەوشەكە و بڕیاردان لەسەر داهاتووی هاوكێشەكان.\n- ڕۆژی 13ی تشرینی دووەمی ساڵی 1986، هێزەكانی سوپای عێراق لە چەند قۆڵێكەوە هێرشیان كردە سەر ناوچەی شەمامك بەڵام لەلایەن مەفرەزەكانی هێزی پێشمەرگەی كوردستانەوە زۆر بە توندی بەرپەرچ درانەوە و هێرشەكە بە تەواوی تێكشكێنرا، زیانەكانی سوپای عێراقیش دەیان كوژراو و بریندار بوون، بێجگە لەوەش زیانێكی زۆری لۆجستی لە سوپای عێراق كەوت و پێشمەرگە دەستی بەسەر چەندین چەكی قورسدا گرت.\n- ڕۆژی 13ی تشرینی دووەمی ساڵی 2001، (جۆرج بوش)ی سەرۆكی ئەمریكا بڕیارێكی واژۆ كرد كە دەسەڵاتی دەدایە دادگا سەربازییەكان بۆ لێپێچینەوە و دەستگیركردنی ئەو بیانییانەی گومانیان لێدەكرێت پەیوەندییان بە كاری تێكدەرانە و هێرشەوە هەبێت بۆ سەر بەرژەوەندییەكانی ویلایەتە یەكگرتووەكان.\n- ڕۆژی 13ی تشرینی دووەمی ساڵی 2008، (سیدی محەمەد ولد شێخ عەبدوڵڵا)ی سەرۆكی لەسەركارلابراوی مۆریتانیا لە زیندان ئازادكرا كە پێشتر لە كودەتایەكدا دەستگیركرابوو، بە فەرمانی حكومەتیش خرایە ژێر چاودێرییەوە و ڕێگەی پێدرا بە بینی هەر كەسێك خۆی مەبەستی بێت.\n- ڕۆژی 13ی تشرینی دووەمی ساڵی 2004، گروپە تیرۆرستە عەرەبەكانی شاری موسڵا پاش دەستگیركردنی سێ گەنجی كورد هەرسێكیانیان سەربڕی و ئەوەش ناڕەزایەتییەكی زۆری شەقامی كوردستانی لێكەوتەوە.\n- دوای دەست لەكاركێشانەوەی (سلڤیۆ برلسكۆنی) سەرۆك وەزیرانی ئیتاڵیا، ڕۆژی 13ی تشرینی دووەمی ساڵی 2011، (جۆرجۆ بۆلیتانۆ)ی سەرۆكی ئیتاڵیا بە فەرمانێكی سەرۆكایەتی (ماریۆ مۆنتی)ی بۆ پێكهێنانی كابینەی نوێی حكومەتی رۆما ڕاسپارد.


پشێوییەکانی بەردەم کۆشکی سپی ژیانی ترەمپیان خستە مەترسییەوە\nHome›هەواڵ›جیهان›پشێوییەکانی بەردەم کۆشکی سپی ژیانی ترەمپیان خستە مەترسییەوە\nبەگوێرەی میدیای ئەمریکا خۆپیشاندانەکانی بەردەم کۆشکی سپی پشێوی لێکەوتووەتەوە و بەوهۆیەوە بۆ ماوەیەک سەرۆکی ئەمریکا بۆ ژێرزەمینێک گواستراوەتەوە.\nبەرپرسێکی کۆشکی سپی کە نەیویست ناوی ئاشکرابکرێت، بە کەناڵی سی ئێن ئێنی راگەیاندووە: “بەهۆی پشێوییەکانی بەردەم کۆشکی سپییەوە، دۆناڵد ترەمپ بۆ ژێرزەمینی کۆشکی سپی گواستراوەتەوە و نزیکەی یەک کاتژمێر لەوێ بووە تا دواتر گەڕاوەتەوە نهۆمی سەرەوە.\nبەگوێرەی سی ئێن ئێن، مێلانیا خانمی یەکەمی ئەمریکا و بارۆنی کوڕیان لەگەڵ ترەمپ بۆ ژێرزەمینەکە گواستراونەتەوە، ئەوەش لەپێناو سەلامەتی ژیانیاندا بووە.\nئەوەش خراوەتەڕوو، ئەگەر زەنگی ئاگادارکردنەوەی پلە سوور لە کۆشکی سپی لێبدرێت ئەوا سەرۆکی ئەمریکا و خێزانەکەی بۆ سەنتەری ئۆپراسیۆنی لەناکاو دەگوازرێنەوە.\nشەوی رابردوو بەکاتی خۆجێی، خۆپیشاندانەکانی دژ بە کوژرانی پیاوێکی رەشپێست لەلایەن پۆلیسێکی سپی پێستەوە، لەبەردەم کۆشکی سپیدا پشێوی لێکەوتەوە.\nخۆپیشاندەران هێرشیان دەکردە سەر پەرژینی کۆشکی سپی و هێزە ئەمنییەکانیش بۆ بڵاوەپێکردنیان گازی فرمێسکڕژێنیان لە دژ بەکارهێنان، بەهۆی پێکدادانی نێوان خۆپیشاندەران و هێزە ئەمنییەکانیشەوە نزیکەی 50 کەس لە هێزە ئەمنییەکان برینداربوون.\nکاندیدانی سەرۆک ئەرکانی عێراق ئاشکرا دەکرێت\nتەندروستی هەڵەبجە هۆشداری دەداتە هاووڵاتیان


بۆ عەلى بابان، منیش پێشنیار دەکەم بڕگەى ئایین لە فۆرمى سەرژمێرى لابدرێ.\nکاتى خۆى سەددام حوسێنى سەرکردەت پەیامێکى گڵاوى پێبوو بۆ گەلى کورد و ئەیویست بەپلانى تواندنەوەى نەتەوە (( خطة الصهر القومي )) سیاسەتى لەناوچوونى گەلى کوردمان بگرێتە بەر بۆ ئەمەش پاڵەوانى نێو قەفەسەکانى تاوان - عەلى کیمیاوى - ڕاسپارد ، بەعسییەکان لە سەرژمێریى 1987 جگە لەو پلانە سیاسەتى ڕاستکردنەوەى نەتەوە ((تصحیح القومیة )) شیان پیادە کرد ئەمەو وێڕاى کۆڵێک سیاسەتى شۆفینیستیى وەکو ( عەرەباندن - ڕاگواستن - دەرکردن - زەوى سوتماک - ناوچەى یاساغ - کۆمەڵکوژى - کیمیاباران و ئەنفال و ... .) ، هەروەها هەزاران هەزار کوردى فەیلى و شەبەک و ئێزیدى بە تۆبزى و زۆرەملێ و هەڕەشەى مەرگ کران بە عەرەب ، وەکو پێم ڕاگەیاندى - عەلى کیمیاوى هاوهزر و هاوبیر و هاوڕا و هاودەنگ و هاوڕەنگ و هاوتاوانت پێینەکرا ناسنامەمان بسڕێتەوە ، چاوەڕوانى تۆین بزانین چیت پێئەکرێ ؟ هەموو ئەو سیاسەتە زەقە نامرۆڤانەیەتان پیرۆز بێت ، بەڵام ئەکرێت منیش داوات لێ بکەم لەگەڵ لابردنى خانەى نەتەوە ، خانەى ئایینیش لا ببرێت تا هەموومان نە نەتەوەمان دیار بێت نە ئایینمان ، ئەوسا با بزانین تۆ لەژێر چ پەردەیەکى دیکەوە خۆت مەڵاس ئەدەیت و ژەهرى - امە عربیە واحدە ، دات رسالە خالدە - چۆن ئەگەیەنیتە جەستەمان و بە چ شێوەیەک بە گەردەلوولى لماوى بیابان ئەتەوێ تەسلیم بین بە هزرى دوڕگە وشک و برینگەکانى بیابانى عروبە ؟ ! ئەگەر هەر ئەوەش ناکەیت و پێشنیارەکەى منت بەلاوە ئەستەمە داوات لێئەکەم ئەو پەنجەیەى قەڵەمەکەتى پێ ئەگریت بۆ ئیمزا کردنى مەرامە نەگریسەکەت بیخەیتە ژێر دەستاڕەوە تا ورد و خاش بێت و نەوێریت گەمە بە موقەددەساتى گەلى کورد بکەیت و نەتوانى کارى لەم شێوەیە دووبارە بکەیتەوە .\nنازانم سەرکردەکانمان دڵگران نابن بەم قسانەم و ناترسن عەلى بابانى جێگرەوەى عەلى کیمیاوییان لێبڕەنجێت ؟ ئەگەر سەرکردەکان بوێر بن ، ئەوسا منیش بەم تەمەنە هەڵکشاوەمەوە پێشمەرگە لاوەکەى جارانم و پێم خۆشە ئەگەر گەییشتە حاڵەتى بەڕەنگاربوونەوەى چەکدارى یەکەم تەقە لە لوولەى تفەنگى منەوە ئاراستەى دوژمنان بکرێت و هەر خۆمیش ببم بە سەرقافڵەى شەهیدانى بەرگریى دوژمنانى پەنهانى گەلەکەم .\nدەبا هەموو لایەک بە کردەوە بیسەلمێنین ( دینمان ، ئایینمان هەر نیشتمان ) ە .\n(لا فرق بین العربی و العجمی الا بالتقوى) ، عەلى بابان.\nمەرامە گڵاوەکانى کارلێکراوان بە هزرى بەعسیزم وەکو هینى بزن دیارە ، ئەمەش بە تایبەتى لەم هەڵوێستە دوادواییانەیان لەمەڕ سەرژمێریى عێراقدا بە ئاشکرا دەرئەکەوێت کە هەموو هەوڵەکانیان خستە گەڕ بۆ دواخستنى ئەو پرۆسەیە و بۆیان چووە سەر ، ئێستاش ئەیانەوێت بڕگەى - نەتەوە - لە فۆرمى سەرژمێریدا نەهێڵن ، لە کاتێکدا ئەو گومانلێکراوە بەعسییانە دەمێکە باس لەوە ئەکەن کە نەتەوەى کورد زیاد لە ئیستیحقاقى خۆى بودجەى لە 17 % ى بۆ تەرخان کراوە و قەوارەى کورد لە عێراقدا شایەنى 13 % ى بودجەن ! جا ئەمە ئەوە هەڵئەگرێت بپرسین ئەگەر کورد بەو جۆرە ڕێژەى کەمە و قەوارەى بچووکە ئەبێت هۆکەى چى بێت لە دەرخستنى ڕاستییەکان بترسن ، وێڕاى ئەوەى لەمێژە کۆشش ئەکەن ناوچە داگیرکراوەکان نەک ( دابڕاوەکان و جێناکۆکەکان ) ، تەعریب ئەکەن و هەڕەشە لە دانیشتوانە ڕەسەنەکانى ئەکەن تا زێدى باب و باپیرانیان جێبهێڵن .\nکە باس لە ئاساییشى نەتەوەیى ئەکرێت ئەمڕۆ لە هەموو کاتێک زیاتر کەوتۆتە بەر هەڕەشە و مەترسیى نەوەکانى لم و بیابانەوە و ئەو پەیامەى مامۆستاکانیان پێیان تەواو نەکرا ئەوا ئەمان مەبەستیانە تەواوى بکەن ، پێویستە هەموو بە یەک دەنگ و یەک ڕەنگ بێینە مەیدان تا گوتارى شۆفینیزمانەى عەلى بابان و ئوسامەپلان پوچەڵ بکەینەوە ، تا بۆمان بکرێت سەردەمییانە و شارستانییانە تواناکانمان یەک بخەین بۆ لەبار بردنى ئەم پلانە نەگریسە تا ئەگاتە بەڕەنگاربوونەوەى چەکداریى ، چونکە بێدەنگیمان بەرامبەریان لە دەستدانى یەکجارەکیى ناوچە داگیرکراوەکانى کەرکوک و خانەقین و موسڵ و ژەنگار و ناوچە داگیرکراوەکانى ترمانە .\nکرێکاران و جوتیاران و مامۆستایان و خوێندکاران و قوتابیان و فەرمانبەران و کاسبکاران و پیشەداران و ئەندازیاران و پزیشکان و ساسەتمەداران و ڕۆشنبیران و ئەدیبان و نوسەران و هەژاران و زەحمەتکێشان و سەرمایەداران و ئاغا و کوێخاکان ( جگە لە ئەنفالچییان ) ، با سەرجەم چین و توێژەکان ببین بە پێشمەرگە و باوەش بە قەڵەم و هەڵوێستدا بکەین و ئەم پلانە نەفرەتاوییە شەرمەزار بکەین تا بەوەش ڕا ئەگەین کە باوەش بە چەکدا بکەین .


دێنزڵ واشینگتن - ویکیپیدیا، ئینسایکڵۆپیدیای ئازاد\n(ڕەوانەکراوە لە دەنزڵ واشینتۆنەوە)\n٢٨ی کانوونی یەکەمی ١٩٥٤\nماونت ڤەرنۆن ، نیویۆرک ، ئەمریکا\nئەکتەر ، دەرهێنەری فیلم ، بەرهەمهێنەری فیلم\n١٩٧٤ - ئێستا\nپاولێتا واشینتۆن (١٩٨٣-ئێستا)\nدەنزڵ واشینتۆن هایەس (بە ئینگلیزی: Denzel Hayes Washington) ئەکتەر و دەرهێنەر و بەرهەمهێنەرێکی ئەمریکییە. لە ساڵی ١٩٥٤ لە ماونت ڤەرنۆن لە ویلایەتی نیویۆرک لە ئەمریکا لەدایکبووە. تا ئێستا دوو خەڵاتی ئۆسکاری بە دەست هێناوە و دوو جاریش خەڵاتی گۆڵدن گڵۆبی بە دەست هێناوە و یەک جاریش خەڵاتی تۆنی بە دەست هێناوە. لە ساڵی ٢٠٠١یشدا خەڵاتی ئۆسکاری وەرگرتووە بۆ ڕۆڵ بینینی لە فیلمی (Training Day).\nدەنزڵ واشینتۆن لە ماونت ڤەرنۆن لە نزیک شاری نیویۆرک سەر بە ویلایەتی نیویۆرک لە ٢٨ی کانوونی یەکەمی ١٩٥٤ لەدایکبووە. دەنزڵ تا ساڵی ١٩٦٨ لە قوتابخانەی مامناوەندی (Pennington-Grimes) خویندوویەتی. کاتێک گەیشتە تەمەنی ١٤ ساڵی دایک و باوکی لە یەک جیابوونەوە هەر لەبەر ئەوە دایکی دەینێریت بۆ قوتابخانەیەکی نموونەی بە ناوی (Oakland Military Academy) لە نیو ویندسۆر لە ویلایەتی نیویۆرک. دەنزڵ خۆی دەربارەی ئەم قوتابخانەیە دەڵێت "ئەم قوتابخانەیە ئاڕاستەی ژیانمی گۆڕی چونکە من بە شێوەیەکی زۆر ناڕێک و نابەجێ ژیانم بەسەردەبرد ، ئەو کەسانەی کە لەم قوتابخانەیە یارمەتییان دام کەسانی زۆر باش بوون بۆم."\nدیزل واشنتن لە سالی 1954 لە نیویۆرک لە دایک بوەو ئەکتەری ئەمریکیە و ناوی تەواوی دینزل هایس واشنتنە و لە لە سالی 1977 لە زانکۆی هارفارد لە بەشی راگەیاندن و دراما بروانامەی بە دەست هێنا پاشان لە سان فرانسیسکۆ لە پەیمانگای ئەمریکی بۆ هونەری شانۆ دەی خوێند بەڵام لە دوای یەک ساڵ وازی لە خوێندن هێناو بو بە ئەکتەر\nدینزل بە چەند کارێکی تەلەفزیۆنی دەست بە کاری نواندن کرد و یەکەم کاری بە ناوی کاربۆن کۆپی بو لە ساڵی 1981 و پاشان لە درامایەکی تەلەفزیۆنی بە ناوی ستریت ئیلسی وێر بۆ ماوای ٦ ساڵ لەساڵی 1987 لە فیلمی کرای فری دۆم وەک ئەکتەری پالپشت بەشداری کرد و بۆ خەڵاتی ئۆسکار دەست نیشان کرا ئەوەش کە وای کرد سەرنجی زۆرێک لە درهێنەرانی بۆ لای خۆی را بکێشێ هەر زوش دوای ئەوە بە ٢ سال لە فیلمی گلۆری وەکو ئەکتەری پالپشت بەشداری کردو خەڵاتی ئۆسکاری بە دەست هێنا\n١٩٧٤ Death Wish Alleyway mugger On-screen debut, uncredited\n١٩٧٧ Wilma Robert Eldridge (television film)\n١٩٧٩ Coriolanus Aedile/Roman Citizen (video)\n١٩٨١ Carbon Copy Roger Porter\n١٩٨٤ License to Kill Martin Sawyer (television film)\n١٩٨٦ The George McKenna Story George McKenna (U.S. title – Hard Lessons, television film)\n١٩٨٧ Cry Freedom Steve Biko Nominated—Academy Award for Best Supporting Actor\n١٩٨٩ Mighty Quinn, TheThe Mighty Quinn Xavier Quinn\n١٩٩٠ Heart Condition Napoleon Stone\n١٩٩١ Ricochet Nicholas Styles\n١٩٩٢ Mississippi Masala Demetrius Williams NAACP Image Award for Outstanding Actor in a Motion Picture\nMalcolm X مالکۆم ئێکس Chicago Film Critics Association Award for Best Actor\nSilver Bear for Best Actor – ٤٣rd Berlin International Film Festival.\n١٩٩٣ Much Ado About Nothing Don Pedro of Aragon\n١٩٩٥ Crimson Tide Lt. Commander Ron Hunter NAACP Image Award for Outstanding Actor in a Motion Picture\n١٩٩٦ Courage Under Fire Lt. Colonel Nathaniel Serling NAACP Image Award for Outstanding Actor in a Motion Picture\n١٩٩٨ Fallen Detective John Hobbes\n١٩٩٩ Bone Collector, TheThe Bone Collector Lincoln Rhyme\n٢٠٠٠ Remember the Titans Coach Herman Boone BET Award for Best Actor\n٢٠٠١ Training Day Detective Alonzo Harris Academy Award for Best Actor\n٢٠٠٢ John Q John Quincy Archibald Nominated—Black Reel Award for Best Actor\nAntwone Fisher Dr. Jerome Davenport Also director/producer\n٢٠٠٣ Out of Time Police Chief Matthias Lee Whitlock Nominated—Black Reel Award for Best Actor\n٢٠٠٤ Man on Fire John Creasy Nominated—NAACP Image Award for Outstanding Actor in a Motion Picture\n٢٠٠٦ Inside Man Detective Keith Frazier Nominated—Black Movie Award for Outstanding Performance by an Actor in a Leading Role\n٢٠٠٧ American Gangster Frank Lucas Nominated—Golden Globe Award for Best Actor – Motion Picture Drama\n٢٠٠٩ The Taking of Pelham ١٢٣ Walter Garber\n٢٠١٠ Book of Eli, TheThe Book of Eli Eli Also producer\n٢٠١٢ Safe House Tobin Frost Nominated—BET Award for Best Actor\nFlight Captain William Whitaker Post-production\n^ Berlinale: ١٩٩٣ Prize Winners. سەردان لە ڕێکەوتی ٢٠١١-٠٦-٠١.\nوەرگیراو لە «https://ckb.wikipedia.org/w/index.php?title=دێنزڵ_واشینگتن&oldid=855946»\nئەم پەڕەیە دواجار لە ٠٣:٤٣ی ٢٧ی تشرینی یەکەمی ٢٠٢١ نوێ کراوەتەوە.


پێکهاتەی پێشبینیکراوی ڕیال مەدرید بۆ یاری ئیبار بڵاوکرایەوە – یاریگا سپۆرت\nHome/هه‌واڵه‌كان/گرنگ/پێکهاتەی پێشبینیکراوی ڕیال مەدرید بۆ یاری ئیبار بڵاوکرایەوە\nپێکهاتەی پێشبینیکراوی ڕیال مەدرید بۆ یاری ئیبار بڵاوکرایەوە\nکارۆخ ڕواندزی 2020/06/11\nئەمشەو جارێکی دیکە شەمەندەفەری لیگای ئیسپانیا بەیاری ڕیال بیتیس و سیڤییا دەخرێتەوە گەڕ یانەی ریال مەدریدیش ڕۆژی یەکشەممە یاری دەکات و ڕۆژنامەیەکیش پێکهاتەی پێشبینیکراوی مێرەنگی بۆ ئەو یارییە بڵاوکردوەتەوە.\nڕۆژنامەی (مۆندۆ دیپۆرتیڤۆ)ی کەتەلۆنی بڵاویکردوەتەوە، کە زێدان دەیەوێت بە باشترین پێکهاتەی ڕووبەڕووی یانەی ئیبار ببێتەوە، لەبەر ئەوەی نایەوێت لەو 11 یارییەی ماوە هیچ خاڵێک بە هەدەر بدات، بۆیە پێکهاتەی زیزۆ بۆ ئەو یارییەی ڕۆژی یەکشەممەی داهاتوو بەم شێوەیەی خوارەوە پێشبینی لێ دەکرێت.\nبەرگریکاران : ڕامۆس ، ڤاران ، کارڤەخال ، میندی\nناوەڕاست : کاسمیرۆ ، ڤاڵڤێردی ، تۆنی کڕۆس\nهێرشبردن : ئاسنسیۆ ، هازارد ، بن زیمە\nیەدەگەکان : مۆدڕیچ ، ڤاسکوێز ، ڤینیسیۆس ، ڕۆدریگۆ ، ئاریۆلا ، ماریانۆ


د. کاروان سەباح: نزیكه‌ی ٧٠%ـی ئاوی نوێبووه‌وه‌مان له هه‌رێمی كوردستان له‌ده‌ست داوه\nچاوپێكەوتن 11/05/2022 - 23:00 بڕیار كۆیی\nفەرمانگەی میدیا و زانیاریی حکوومەتی هەرێمی کوردستان دیدارێکی رۆژنامەوانیی د.کاروان سەباح، بەڕێوەبەری گشتیی سەرچاوەکانی ئاوی هەرێمی کوردستانی بڵاو کردووەتەوە و لەمیانەدا ئەو بەرێوەبەرە تیشک دەخاتە سەر مەترسییەکانی سەر سامانی ئاوی سەر زەوی و ژێر زەویی لە هەرێمی کوردستان و چەند داتایەک دەخاتە ڕوو.\nسەبارەت بە ڕێژەى بارانبارین و کاریگەرییەکانى لەسەر کۆکردنەوە و گلدانەوەى ئاو، بەڕێوەبەرى گشتیی سەرچاوەکانى ئاوى هەرێمى کوردستان گوتى: "پشتبه‌ستن به داتاكانی به‌ڕێوه‌به‌رایه‌تیی كه‌شناسی و ئه‌و داتایانه‌ی كه له وه‌زاره‌تی كشتوكاڵ هه‌یه، هه‌مووی كۆ كراونه‌ته‌وه و شیكارمان بۆیان كردووه، به گوێره‌ی هه‌موو ئه‌و داتایانه ڕێژە‌یه‌كی گه‌وره‌ی بارانبارین له هه‌رێمی كوردستان كه ده‌گاته ڕێژەی ٥٠% ئه‌م ساڵ كه‌می كردووه. هه‌روه‌ها زۆنی دووه‌ممان هه‌یه له نێوان ڕێژە‌ی ٥٠% تا ڕێژەی ٢٠%، هاوكات زۆنی سێیه‌م كه بچووكترین زۆنه له هه‌رێمی كوردستان، بارانبارین تیایدا كه‌مترین ڕێژە‌ی لێ تۆمار كراوه. بۆیە دەبینین به‌راورد به تێكڕای ساڵانی ڕابردوو ته‌نها له چوار شوێنی هه‌رێمی كوردستان باشترین ڕێژە‌ی باران باریوه کە ئەوانیش بریتین لە هه‌ر دوو ناوچه‌ی مه‌یدان و به‌مۆ له گه‌رمیان، كانی ماسی له دهۆك، ڕواندز و پیرمام له هه‌ولێر، ماوه‌ت له سلێمانی، له‌م شوێنانه ڕێژە‌ی باران به‌راورد به ڕێژەی ئاسایی لە ٢٠% کەمی کوردووە ئه‌گه‌رنا ڕێژە‌ی بارانبارین له هەندێک شوێن لە ٢٠% به‌ره‌و خواریش تۆمار كراوه.\nوه‌كو ده‌رئه‌نجامێك بۆ پڕۆژە ئاودێرییه‌كان و گۆڕانی ئاو و هه‌وا، داتاكان مایه‌ی سه‌رسوڕمانن. ته‌نانه‌ت هه‌ندێك جار له به‌رده‌م شیكردنه‌وه و هه‌ڵسه‌نگاندنیان تووشی ئاسته‌نگ ده‌بین، بۆ نموونه له‌م ساڵدا له شه‌ش مانگی بودجه‌ی ئاوی كه له مانگی ١٠ تا مانگی ٤ ـه، ئه‌و ڕێژە ئاوه نوێبووه‌وه‌ی كه هه‌مانه، نه‌گه‌یشتووه‌ته ٦ ملیار مه‌تر سێجای ئاو! له كاتێكدا له ساڵانی ئاسایی ئه‌م ڕێژە‌یه له سه‌رووی ٢٠ ملیارەوە بووه. سه‌باره‌ت به ڕووباره‌كانیش هه‌مان شته، بۆ نموونه ڕووباری سیروان به ڕاده‌یه‌كی زۆر مه‌ترسیدار كه‌می كردووه كه كه‌مكردنه‌كه‌ی ده‌گاته نزیكه‌ی ٧٠٠ ملیۆن سێجا! خابوور كه‌متره له نیو ملیار، زێی گه‌وره له دوو ملیار و نیو زیاتره له كاتێكدا ئه‌م زێیه شاده‌ماری ئاوی هه‌رێمی كوردستانه! به گشتی داتاكان ئه‌و ڕاستییه ده‌خه‌نه ڕوو كه ڕێژە‌ی ئاوی نوێبووه‌وه زۆر كه‌م و مه‌ترسیداره، كه ده‌كاته یه‌ك له‌سه‌ر سێی حاڵه‌تی ئاسایی ئاوی نوێبووه‌وه له شه‌ش مانگی وه‌رزی بودجه‌ی ئاوی ئه‌مساڵ، واته نزیكه‌ی ٧٠%ـی ئاوی نوێبووه‌وه‌مان له هه‌رێمی كوردستان له ده‌ست داوه.\nسەبارەت بە کەمبوونەوەى ئاوى ژێرزەوی و مەترسییەکانى، د. کاروان سەباح حەمەساڵح، بەڕێوەبەرى گشتیی سەرچاوەکانى ئاو لە وەزارەتى کشتوکاڵ و سەرچاوەکانى ئاوى هەرێمى کوردستان، گوتى: "به‌هۆی كه‌مبارانییه‌وه ئاوی ژێرزه‌ویش به‌رده‌وام له كه‌مبوونه‌وه و داكه‌وتندا بووه، له به‌رانبه‌ریشدا ئاوێكی زۆری ژێرزه‌ویشمان به‌رده‌وام ده‌رهێناوه، چونكه به چه‌ندان هۆكاری جیاواز بیر له هه‌رێمی كوردستان لێ ده‌درێت. بۆیه له‌م سۆنگه‌یه‌وه پلانمان هه‌یه به‌تایبه‌ت كه كابینه‌ی نۆیه‌می حكومه‌تی هه‌رێمی كوردستان دنیابینییه‌كی جیاوازی بۆ پرسی ئاو هه‌یه و له داڕشتنه‌وه‌ی ئه‌و ستراتیژییه‌داین. بابه‌ته سه‌ره‌كییه‌كه له پلانه‌كه‌دا بریتییه له كه‌مكردنه‌وه‌ی به‌كارهێنانی ئاوی ژێرزه‌وی، چونكه یه‌كێك له هۆكاره‌كانی ئاوی ژێرزه‌وی خودی ده‌رهێنانی ئاوی ژێرزه‌وییه، به پێی هه‌موو داتاكانیش ده‌ركه‌وتووه كه ئاستی ئاوی ژێرزه‌وی له هه‌رێمی كوردستان كه‌م بووته‌وه، به‌تایبه‌تیش له ده‌وروبه‌ری هه‌ولێر، بۆ نموونه یه‌كێك له‌و بیرانه بیری ئاوی مه‌لائۆمه‌ره كه ١٠٠ مه‌تر كه‌می كردووه، ئه‌مه بۆ هه‌موو شوێنه‌كان دروسته، بۆ نموونه له پێده‌شتی هه‌ورامان و شاره‌زوور كه ناوچه‌یه‌كی زۆر ئاوییه، به‌ڵام به هه‌مان شێوه ئاستی ئاوی ژێرزه‌وی له كه‌مبوونه‌وه‌دایه و ١٠ مه‌تر كه‌می كردووه، واته؛ له هه‌موو هه‌رێمی كوردستان شوێنێك نییه به‌ر كه‌مبوونه‌وه‌ی ئاو نه‌كه‌وتبێت! كه ئه‌مه‌ش زه‌نگێكی مه‌ترسیداره، چونكه ئه‌م ئاوه به ته‌نها مافی ئێمه‌ی به سه‌ره‌وه نییه، به‌ڵكوو مافی نه‌وه‌كانی داهاتوویشیان به سه‌ره‌وه‌یه.\nتایبەت بە وەڵامى پرسیارى "کشتوکاڵى هەرێمى کوردستان مەترسى لەسەر نییە بە هۆى ئەو کەمئاوییەى کە باستان کرد؟"، دکتور کاروان گوتى: ئێمه پێویستمان به داڕشتنه‌وه‌ی سیاسه‌تێكی نوێی كشتوكاڵی هه‌یه، هه‌ندێك ناوچه له هه‌رێمی كوردستان به‌هۆی گۆڕانی ئاو و هه‌واوه ناكرێت هه‌مان حیسابی ساڵانی حه‌فتاكان و هه‌شتاكانی سه‌ده‌ی بیسته‌می بۆ بكرێت، چونكه ئێستا واقیعێكی نوێ له ئاو و هه‌وا دروست بووه. له ڕابردوودا ئه‌گه‌ر چه‌ند ساڵێك باران مسۆگه‌ر بووه و ساڵێك نامسۆگه‌ر بووه، به‌ڵام ئێستا به پێچه‌وانه‌وه‌یه ساڵێك باران مسۆگه‌رە و چه‌ند سالێك نامسۆگه‌ره! ئێمه له ڕاپۆرتی خۆمان كه پێشكه‌شی وه‌زاره‌تی كشتوكاڵ و ئاومان كردووه، په‌نجه‌مان خستووه‌ته سه‌ر ئه‌وه‌ی كه ئه‌و ناوچانه‌ی ئاو تێیدا به خه‌سار ده‌درێت، ئیتر ده‌بێت كۆتایی به دانچاندنی گه‌نم له‌و ناوچانه بهێنرێت و لەبرى ئەوە جۆ یان هه‌ر به‌روبومێكی تر كه پێویستی به ٢٠٠ ـ ٢٥٩ ملم بارانی ساڵانه هه‌بێت بچێنرێت، بۆیه له‌مه‌شدا پێویستمان به دابه‌شكاری چاندنی به‌روبومه كشتوكاڵییه‌كان هه‌یه، ئه‌مه‌ش كارێكی زۆر ئاسان نییه، ته‌نانه‌ت له لای خه‌ڵكی، چونكه ئاسان نییه باوه‌ڕ به جووتیارێك بهێنرێت ئه‌و به‌روبوومه بچێنێت كه ئێمه ده‌مانه‌وێت، هاوكات ئێمه كێشه‌ی بازاڕمان هه‌یه به هۆی ئه‌وه‌ی له ڕووی جوگرافییه‌وه له ناوچه‌یه‌كی داخراوین و له‌سه‌ر ده‌ریا نین و بازرگانیمان كارێكی ئاسان نییه له‌گه‌ڵ ده‌وروبه‌رمان، ته‌نانه‌ت له لایه‌ن حكومه‌تی عێراقیشه‌وه به‌رده‌وام كێشه‌مان بۆ دروست ده‌كرێت، بۆیه ئەمانە وای كردووه كه ئه‌م بابه‌ته‌یش بابه‌تێكی ئاسان نه‌بێت، بۆیە پێویستمان به ده‌ریچه‌یه‌كی ستراتیژی هه‌یه بۆ ئه‌و دابه‌شكارییه جوگرافییه به گوێره‌ی ئه‌و گۆڕانكارییانه‌ی له ئاو و هه‌وا ڕوویان داوه. له لایه‌كی تر پێویستمان به هێنان و هاورده‌كردنی بنه‌تۆی نوێ هه‌یه، به پێی زانیارییه‌كان حكومه‌تی هه‌رێمی كوردستان به تایبه‌ت كابینه‌ی نۆیه‌م ئێستا كار له‌سه‌ر چه‌ند جۆرێكی نوێی بنه‌تۆ ده‌كات كه وا ده‌كات به‌رگه‌ی بارانێكی كه‌متر و پله‌یه‌كی وشكی زیاتر بگرێت و به‌رهه‌م بداتەوە.\nسەبارەت بەوەى کە بەم بێ ئاوى و گۆڕانە کشتوکاڵییە، مەترسى ناکەوێتە سەر گوندەکان و کۆچ ڕوونادات بۆ نێو شارەکان لە کاتێکدا لە کوردستان گوند بڕبڕەى بەرهەمهێنانى کشتوکاڵییە؟، د. کاروان سەباح حەمەساڵح، بەڕێوەبەرى گشتیی سەرچاوەکانى ئاو لە وەزارەتى کشتوکاڵ و سەرچاوەکانى ئاوى هەرێمى کوردستان باسى لەوە کرد کە "له‌و ئامار و ڕووپێوییانه‌ی كردوومانن و له‌و ڕاپۆرته‌یشی كه پێشكه‌شی وه‌زاره‌تی كشتوكاڵمان كردووه، به داخه‌وه داتاكان باش نین و پێویستی به هۆشیاربوونه‌وه هه‌یه له ئاستی داموده‌زگه حكومییه‌كان و له ئاستی كۆمه‌ڵگه و له ئاستی ڕێكخراوه‌كان، ئێمه له ڕووپێوی خۆمان كه له ڕاپۆرته‌كه‌مان بۆ وه‌زاره‌تی كشتوكاڵ به‌رز كردووەتە‌وه، به داخه‌وه نیوەى گونده‌كانی هه‌رێمی كوردستان مەترسى کەمئاوییان لەسەرە. بۆیە لەم چوارچێوەیە دەکەوینە به‌رده‌م به‌رپرسیاریه‌تی و پێویست ده‌كات هۆشیار بین، بۆ نموونه كاتێك بڕیاری دروستكردنی به‌نداو ده‌درێت ئه‌م بابه‌ته به سیاسی ده‌كرێت، له كاتێكدا ئێمه ڕاستگۆین و هیچ مامه‌ڵه‌یه‌كی سیاسی له‌گه‌ڵ ئاو ناكه‌ین، كه لێره و له‌وێ هه‌ڵای بۆ دروست ده‌كرێت و ده‌خرێته ناو چوارچێوه و ڕاڤه‌ی سیاسی. ئێمه پێویستمان به گلدانه‌وه‌ی ئاو و دروستكردنی به‌نداو هەیە، بۆ ئه‌م مه‌به‌سته‌یش پێویسته پشتگیریی كۆمه‌ڵگه و میدیا هه‌بێت، چونكه دۆخه‌كه باش نییە.\nلە کابینەى نۆیەم بڕیارى دروستکردنى ٧ بەنداوى گەورە درا و تا ئێستاش کار لەسەر ئەم پڕۆژانە دەکرێت، دکتۆر کاروان سەبارەت بە گرنگى دروستکردنى بەنداو و پۆند و چارەسەرى مەترسییەکان، گوتى: كابینه‌ی نۆیه‌می حكومه‌تی هه‌رێمی كوردستان زۆر جه‌خت له‌سه‌ر پرسی ئاو ده‌كاتەوە و بایه‌خی جددی بۆی هه‌یه، ئێمه ده‌بێت له داتا و ستراتیژە‌وه ده‌ست پێ بكه‌ین، پاشان له‌سه‌ر بنه‌مای پلان چاره‌سه‌ر بۆ دۆخه‌كان دابنێین. هاووڵاتی مافی خۆیه‌تی ئاوی هه‌بێت، به‌ڵام ئه‌م جۆره كار و پڕۆژانه كاتێكی زۆری ده‌وێت، به تایبه‌ت كه ڕەنگه بۆ دۆخی ئێستای هه‌رێمی كوردستان ده‌سخستنی پاره ئاسان نه‌بێت، به گوێره‌ی ڕووپێوییه‌كه‌ی ئێمه نزیكه‌ی ٦٧٠ پۆند ده‌توانێت كێشه‌كان چاره‌سه‌ر بكات، كه ئه‌مه‌ش پاره‌یه‌كی زه‌به‌لاح و زه‌وییه‌كی زۆری ده‌وێت، به تایبه‌ت كه پێویستی به دیراسه‌یه‌كی وردتر هه‌یه. هه‌روه‌ها دوای دروستكردنیان ساڵانه پێویستی به چاكسازی ده‌بێت. ئێمه چه‌ند پۆندمان له هه‌ولێر، قه‌ره‌داغ و گه‌رمیان دروست كردووه و خزمه‌تێكی زۆری خه‌ڵكیان كردووه، بۆ نموونه له سنووری گه‌رمیان به هۆی پۆنده‌وه خه‌ڵكێكی زۆر توانیویانه سوود له ئاوی خواردنه‌وه و به‌خێوكردنی مه‌ڕوماڵات و كشتوكاڵ ببینن، به داخه‌وه هه‌ندێك پڕۆژە‌مان هه‌یه ده‌ستدرێژیان كراوه‌ته سه‌ر، بۆ نموونه به گوێره‌ی ئه‌و ڕاپۆرتانه‌ی به ده‌ست ئێمه ده‌گات خه‌ڵكێك هه‌یه ئاو به نایاسایی ده‌فرۆشنه‌وه، واته ئێمه بۆ خزمه‌تی ئاژە‌ڵداری و كشتوكاڵ و ئاوی خواردنه‌وه دروستمان کردوون، كه‌چی خه‌ڵكێك هه‌یه به جۆرێكی تر سوودی لێ ده‌بینێت.\nد. کاروان سەباح حەمەساڵح، بەڕێوەبەرى گشتیی سەرچاوەکانى ئاو لە وەزارەتى کشتوکاڵ و سەرچاوەکانى ئاوى هەرێمى کوردستان، باسى لە گۆڕانى ئاو و هەوا کرد لە هەرێمى کوردستان و گوتى: گۆڕانی ئاو و هه‌وا بابه‌تێكی جیهانییه و كاریگه‌ری به‌سه‌ر هه‌موو جیهان هه‌بووه و زه‌وی به‌ره‌و وشكتربوون چووه و ده‌چێت، به پێویستی ده‌زانم هه‌موومان به هاووڵاتیانیشه‌وه ئاماده‌یی ئه‌وه‌مان تێدا بێت بۆ دۆخێكی وشكتر له ئێستا، كه به‌دڵناییه‌وه ڕووبه‌ڕووی وشكبوونێكی زیاتر ده‌بینه‌وه! به پێی توێژینه‌وه‌كان تا ئاستی ٦٠% ئاوی سه‌رزه‌وی له هه‌رێمی كوردستان كه‌م ده‌بێته‌وه، چونكه باران كه‌م ده‌بێته‌وه و به‌فربارین به‌ره‌و له‌ناوچوون ده‌چێت، كێشه‌كه هه‌ر ئه‌وه نییه باران كه‌می كردووه، به‌ڵكو ڕیتمی بارانبارانیش گۆڕانی به سه‌ردا هاتووه، بۆ نموونه ئه‌و بارانه‌ی پێشتر به مانگێك ده‌باری، ئێستا به دوو ڕۆژ ده‌بارێت، ئه‌مه‌یش لافاو دروست ده‌كات و له بری قازانج زیانی ده‌بێت. وه‌ك ئاماژە‌م بۆ كرد ده‌بێت بۆ هه‌موو ئه‌گه‌رێكی دروستبوونی لافاوی گه‌وره و وشكبوونێكی تۆقێنه‌ر ئاماده بین. چاره‌سه‌ر دوو شته: یه‌كه‌میان كه‌مكردنه‌وه‌ی زیانه‌كانه، چونكه به ڕاستی ناتوانین زیانه‌كانی گۆڕانی ئاو و هه‌وا بكه‌ینه سفر و ڕووبه‌ڕووی ببینه‌وه، به‌هۆی ئه‌وه‌ی دیارده‌یه‌كی ته‌واو جیهانی و سروشتییه، به‌ڵام كار بكه‌ین بۆ ئه‌وه‌ی كاریگه‌رییه‌كانی كه‌م بكه‌ینه‌وه. حكومه‌تی هه‌رێمی كوردستان كابینه‌ی نۆیه‌م به جددی كار له‌سه‌ر ئاوی ژێرزه‌وی و پاراوكردنه‌وه‌ی ئاوی ژێرزه‌وی ده‌كات كه چل ساڵه ئه‌و ئاوه به كار ده‌هێنرێت، بۆ ئه‌م مه‌به‌سته ئێمه هه‌ندێك پرۆپۆزه‌لمان هه‌یه و هه‌ندێك پسپۆڕی بیانیش له‌گه‌ڵمانن، بۆ ئه‌وه‌ی بتوانین جارێكی تر ئاوی ژێرزه‌وی ببووژێنینه‌وه و پاراوی بكه‌ینه‌وه. هه‌روه‌ها سه‌باره‌ت به چاره‌سه‌ری دووه‌م، بریتییه له خۆگونجاندن له‌گه‌ڵ ئه‌م وشكییه، واته كه‌متر ئاو خه‌رج بكرێت و توانستی ئاو زۆر بكرێت و پێویست ده‌كات سیاسه‌تێكی نوێی ئاوی دابڕێژرێت. ئه‌و سیاسه‌ته ئاوییه‌ی ئێمه ئه‌وه‌یه كه ئه‌و ئاوه‌ی به كه‌رتی كشتوكاڵی ده‌ده‌ین كه‌می بكه‌ینه‌وه، به‌ڵام به‌روبومی كشتوكاڵی كه‌م نه‌بێته‌وه، واته ئێمه به‌فیڕۆدانی ئاو له كه‌رتی كشتوكاڵ و پیشه‌سازی كه‌م بكه‌ینه‌وه، ئه‌وه‌ی كه به كار دێت ده‌بێته ئاوی ئاوه‌ڕۆ و جارێكی تر خاوێن بكرێته‌وه و سوودی لێ ببینرێته‌وه، به خۆشحاڵییه‌وه كابینه‌ی نۆیه‌می حكومه‌تی هه‌رێمی كوردستان له‌گه‌ڵ ئاژانسی جایكا خه‌ریكی ئه‌و كاره‌ن كه ئاوی ئاوه‌ڕۆی هه‌ولێر جارێكی تر پاك بكرێته‌وه و به كار بهێنرێته‌وه.


ئه‌یلول 2020 – پەڕە 2 – KDPmedia\nژمارە ٧٨٢ی “کوردستان”، زمانحاڵی حیزبی دێموکراتی کوردستان تایبەت بە نیوەی دووهەمی مانگی خەرمانان چاپ و بڵاو بۆوە. لەم ژمارەیەی “کوردستان”دا جیا لە هەواڵ و ڕاپۆرت، ئەم وتار و بابەتانەش دەخوێنینەوە: * دەقی قسەکانی سکرتێری گشتیی [درێژەی بابەت]\nجێگری سکرتێری گشتیی حیزبی دێموکراتی کوردستان لە لێدوانێکدا بۆ ڕۆژنامەی “کوردستان”، زمانحاڵی حیزبی دێموکراتی کوردستان، ڕایگەیاند کە کارا کردنی مکانیزمی ماشە ئاکامی درێژنەکردنەوەی سزاکانی چەکۆچۆڵ لەدژی ئێرانە کە لە کۆبوونەوەی مانگی ئاگوستی رابردوودا شوڕای ئەمنیەتدا [درێژەی بابەت]\nکاتژمێر ١١ی پێشنیوەڕۆی رۆژی یەکشەممە ٢٠ی سێپتامبری ٢٠٢٠ی زایینی بە مەبەستی بەرز راگرتنی یاد و ناو و ئامانجە بەرزەکانی شەهیدی رێبەر دکتۆر سادق شەڕەفکەندی و هاوڕێیانی و پەیمان نوێکردنەوە لەگەڵ شەهیدانی سوورخەڵاتی میکۆنۆس کۆبوونەوەیەک بە [درێژەی بابەت]\nپاشنیوەڕۆی ڕۆژی شەممە ١٩ی سێپتامبر، ئەندامان و لایەنگرانی حیزبی دێموکراتی کوردستان لە وڵاتی ئاڵمان، لە ٢٨ ساڵەی کردە تیرۆریستیەکەی دیپڵۆمات تیرۆریستەکانی ڕژیمی کۆماری ئیسلامی ئێران لە رستوورانی مێکونووس، بۆ لەقاو دانەوەی دووبارەی ئەو جینایەتە کە [درێژەی بابەت]\nسکرتێری گشتیی حیزبی دێموکراتی کوردستان لە گۆشەنیگای لێکدانەوە بۆ داهاتووی ئێران و ڕۆڵی کورد لە هاوکێشە سیاسییەکانی ناوچەکەدا، پێداگریی لە سەر یەکگرتوویی و یەکڕیزیی نێوان هێزە سیاسییەکان و نێوماڵی کورد بە گشتی کردەوە. کاک خالید [درێژەی بابەت]\nشاهۆ مەتین لەنێو بزووتنەوەکاندا دژایەتی و بەربەرەکانێ لەدژی ڕێژیمە دیکتاتۆرەکان دەکەن، ڕێبەرانی بزووتنەوەکە بەرپرسیارێتی گرنگ و مەزنیان لەسەر شانە، چون ویستی ئەسڵی بزووتنەوە و داهاتوو بۆ خەڵک ڕوون دەکەنەوە و ئەندێشەی پێویست بۆ درێژەدان بە [درێژەی بابەت]\nپەیامی دەفتەری سیاسی حیزبی دێموکراتی کوردستان بەبۆنەی ٢٨سالەی تیرۆری میکونوس\nڕۆژی ٢٦ی خه‌رمانانی ساڵی ١٣٧١ی هه‌تاوی، (١٧ی سیپتامری ١٩٩٢ی زایینی) ده‌ستی ڕه‌شی تێرۆری كۆماری ئیسلامیی ئێران گه‌یشته ڕێستوڕانتی میكۆنۆس له به‌رلین، پایته‌ختی وڵاتی ئاڵمان و به شه‌هید كردنی هاوڕێیان دوكتور سادق شه‌ڕه‌فكه‌ندی، سكرتێری گشتیی حیزبی [درێژەی بابەت]\nکۆچی دوایی ئەندامی بنەماڵەیەکی شۆرشگێری حیزبی دێموکراتی کوردستان لە شاری دیانای سەربە قەزای سۆران\nبە داخ و کەسەرێکی زۆرەوە ئاگادارکراینەوە رۆژی چوارشەممە رێکەوتی ٢٧ی خەرمانانی ١٣٩٩ی هەتاوی، خوشکە بەفرینی حاج قادری، خۆشکی ئەحلان خانمی خێزانی کاک مەحەمەد ئەمینی مەعرووفی بە هۆی نەخۆشی یەکی کتووپڕی کۆچی دوایی کردووە. کومیتەی حیزبی [درێژەی بابەت]


2020-03-29 [05:53 AM]\nوه‌زاره‌تی ناوخۆی حكومه‌تی هه‌رێمی كوردستان له راگه‌یه‌ندراوێكی ره‌سمیدا رایگه‌یاند، حكومه‌ت هه‌موو هه‌وڵێكی بۆ پاراستنی گیانی هاووڵاتیان خستووه‌ته‌گه‌ڕ.\nله راگه‌یه‌ندراوه‌كه‌دا هاتووه: ئێمه له كاتێكدا سووپاسی خۆڕاگری و پێگیربوونی هاووڵاتیانی هه‌رێمی كوردستان ده‌كه‌ین و داواشیان لێده‌كه‌ین له پێناو سه‌لامه‌تی خۆیان و به‌رژه‌وه‌ندی گشتی به‌رده‌وامبن له پابه‌ندبوون به رێكار و رێنماییه ته‌ندروستییه‌كان بۆ ئه‌وه‌ی به هاوكاری هه‌موو لایه‌ك ئه‌م دۆخه سه‌خته تێپه‌ڕێنین.\nهه‌روه‌ها هاتووه: به داخه‌وه له‌م چه‌ند رۆژانه‌دا خه‌ڵكانێكی نابه‌رپرس، به ئاشكرا داوای سه‌رپێچیكردنی یاسا و پابه‌ندنه‌بوون به رێكار و رێنماییه ته‌ندروستییه‌كان ده‌كه‌ن و هانی خه‌ڵك ده‌ده‌ن بۆ خۆپیشاندان و گردبوونه‌وه و ده‌یانه‌وێت بۆ مه‌به‌ستی تایبه‌تی خۆیان، به‌رژه‌وه‌ندی گشتیی رووبه‌ڕووی مه‌ترسی بكه‌نه‌وه و ئه‌مه هه‌وڵێكه بۆ بڵاوكردنه‌وه‌ی ڤایرۆسی كۆرۆنا و تاوانێكه به‌رامبه‌ر به خه‌ڵكی كوردستان.\nله به‌شێكی دیكه‌ی راگه‌یه‌ندراوه‌كه‌دا هاتووه: ئێمه لێره‌دا هۆشدارییه‌كی توند ده‌ده‌ینه هه‌موو ئه‌وانه‌ی به ئاشكرا داوای سه‌رپێچیكردنی یاسا و رێنماییه‌كان ده‌كه‌ن كه هه‌ر سه‌رپێچی و پێشێلكاری و گردبوونه‌وه‌یه‌ك، رووبه‌ڕووی لێپێچینه‌وه و سزای یاساییان ده‌كاته‌وه، چونكه به‌مكاره‌یان ته‌ندروستی خه‌ڵك و به‌رژه‌وه‌ندی گشتیی دووچاری مه‌ترسییه‌كی زۆر ده‌كه‌نه‌وه. داواش له داواكاری گشتی ده‌كه‌ین كه رێكاری پێویست به‌رامبه‌ر هه‌ر سه‌رپێچیكارێك و پێشێلكردنێكی رێكار و رێنماییه‌كان بگرێته‌به‌ر.\nئەم هەواڵە 8599جار خوێندراوەتەوە


نرخی بەنزین لە ھەرێم بەردەوامە لە بەرزبوونەوە\nنرخی بەنزین ھەرێمی کورستان\nتا دێت لە ھەرێمی کورستان نرخی بەنزین زیاتر بەرزدەبێتەوە و بەشێوەیەک پێشبینی دەکرێت ئەگەر دۆخەکە بەم شێوەیە بەردەوام بێت یەک لیتر بەنزینی نۆڕماڵ ببێتە ٩٠٠ دینار لەکاتێکدا، ئێستا لیترێک بەنزینی سوپەر ١٠٠٠ دیناری تێپەڕاندووە.\nلەئێستادا یەک لیتر بەنزینی نۆڕماڵ لەبەنزینخانەکانی ھەرێم لەنێوان بە ٨٢٥ بۆ ٨٧٥ دینار دەفرۆشرێت ، بەشێک لە ھۆکاری گرانبوونی نرخی بەنزین بۆ ئەوە دەگەڕێتەوە کە ھاوردەکردنی بەنزین لە ئێرانەوە کەمتر بۆتەوە و بەشێکی دیکەیش پەیوەندیی بە دانانی مەرجی حکومەتە بۆ ھێنانی بەنزینێک کە ئۆکتانی لە ٩٢ کەمتر نەبێت.\nھەرێمی کوردستان رۆژانە پێویستی بە ٧ ملیۆن لیتر بەنزینە، لەو بڕە تەنیا نزیکەی ١ ملیۆن لیتر بەرھەمی ناوخۆییە و ئەوی دیکەی ھاوردە دەکرێت، لە ئێستا داھاوردەکردن کەمبووەتەوە و ئەوەش بووەتە ھۆی گرانبوونی نرخی بەنزین لە ھەرێم .\nبانکی نێودەوڵەتی: بەرزبوونەوەی نرخی نەوت ھەڕەشە بۆ گەشەی ئابوری دروست دەکات\nعێراق لە بەرهەمهێنانی پەتاتە گەیشتە ئاستی خود بژێوی\nوەزیری نەوتی عێراق پێشبینی دەكات نرخی نەوت بگاتە 100 دۆلار\nنرخی یەک بەرمیل نەوتی برێنت ٨٥ دۆلاری تێپەڕاند\nلە دەروازەی نێودەوڵەتی باشماخ قەبارەی بازرگانی بە ڕێژەی ١٦٧٪ زیادیکردووە\nلە هەرێم ٢٨ توشبووی تری كۆرۆنا گیانیان لەدەستدا\nکونسوڵخانەی ئەڵمانیا لە ھەرێم راگەیەنراوێکی لەبارەی دەستگیرکراوانی بادینان بڵاوکردەوە\nلیژنەی باڵای بەرەنگاربوونەوەی کۆرۆنا بڕیاری نوێ دەردەکات\nنەتەوە یەكگرتووەكان راگەیەنراوێكی لەبارەی عێراق بڵاوكردەوە\nئێران مەرج و رێوشوێنی نوێی تەندروستی بۆ گەشتیاران دادەنێت\nمەزڵوم کۆبانێ: تورکیا رێککەوتنەکان پێشێل دەکات و ھاووڵاتیان بۆردومان دەکات\nئاماری تووشبوون و گیانلەدەستدان بە کۆرۆنا لە ھەرێم لەھەڵکشاندایە


هكوومه‌تا كوردستانێ ژ تركیێ دخوازه ئێریشا ته‌كئالی نه‌كه - دارکا مازی\nهكوومه‌تا كوردستانێ ژ تركیێ دخوازه ئێریشا ته‌كئالی نه‌كه\nهكوومه‌تا كوردستانێ لدۆر باكوورێ سووریێ په‌یام وه‌شاند\nهكوومه‌تا هه‌رێما باشوورێ كوردستانێ، هه‌لوه‌ستا خوه ئا فه‌رمی ل دۆر پێشهاتێن باكوورێ رۆژهلاتا سووریێ راگهاند و دلگرانی ئا خوه ئا هه‌ری زێده ژ بریارا ڤه‌كشاندنا له‌شكرێن ئه‌مه‌ریكی ژ وێ ناڤچه‌یێ دیار كر، ئه‌ڤ ژی ته‌كستا وێ په‌یامێ یه:\nپه‌یاما هكوومه‌تا هه‌رێما كوردستانێ\nهكوومه‌تا هه‌رێما كوردستانێ دلگرانی ئا خوه ئا هه‌ری زێده ل به‌رانبه‌ر بریارا ڤه‌كشاندنا هێزێن ویلایه‌تێن یه‌كبوویی ئێن ئه‌مه‌ریكایێ ژ هه‌رێما ئارام ئا باكوورێ رۆژهلاتا سووریێ نیشان د ده، هه‌موه‌خت وان راپۆرێن به‌هسا ئه‌گه‌رێن ئێریشا ته‌كئالی ئا تركیێ ل وێ ناڤچه‌یێ دكن.\nهكوومه‌تا هه‌رێما كوردستانێ ژ تركیێ دخوازه وه‌كه ئه‌ندامه‌كه هه‌ڤپه‌یمانێتیا ناڤنه‌ته‌وه‌ئی ل شه‌رێ دژی ته‌رۆرێ، چ هه‌نگاڤان نه‌هاڤێژه كو كاریگه‌ریه‌كه نه‌رێنی بكه سه‌ر ده‌ركه‌تنا چه‌كدارێن ته‌رۆریستێن ده‌سته‌سه‌ر كری.\nده‌رئه‌نجاما هه‌ر ئالۆزی و پێشهاته‌كه له‌شكری، وێ كاریگه‌ریا خوه ل ده‌رڤه‌ی سینۆرێن سووریێ ژی هه‌به، نه‌دووره ره‌وشه‌ك ده‌ركه‌ڤه هۆلێ كو ببه سه‌ده‌ما ڤه‌گه‌رینا دائیشێ و ئاواره‌بوونا هه‌ژماره‌كه زۆر ئا گه‌ل. له‌وما گه‌له‌ك پێویسته هه‌ر ئالی ب هێزێن كوردی ڤه، ب رێیا دیالۆگێ ره‌وشێ ئارام بكن.\nهكوومه‌تا هه‌رێما كوردستانێ ته‌كه‌زیێ دكه كو پێویسته پرسگرێكان چارسه‌ره‌یه‌كه گشتی ژبۆ وه‌ره دیتن، ب ئاوایه‌كی كو مافێن هه‌موو هه‌مولاتیێن سووریێ ب گه‌لێ كورد ڤه تێده پاراستی بن.\nهه‌رێما كوردستانێ ل شه‌رێ دژی ته‌رۆرێ و دائیشێ ده، قوربانی ئێن مه‌زن دانه و نها ژی مێهڤانداری ئا 1.1 ملیۆن ئاواره و په‌نابه‌ران دكه كو پرانی ئا وان د ده‌ستپیكا قه‌یرانێ ده، په‌نا ژ بۆ هه‌رێما كوردستانێ ئینانه. ئه‌ركێ جڤاكا ناڤنه‌ته‌وه‌ئی رێ نه‌ده پێله‌كه دن ئا ئاواره بوونێ چێببه.\nهكوومه‌تا هه‌رێما كوردستانێ د وه‌خته‌كێ ده ژ نێزیك چاڤدێری ئا ره‌وشێ د دۆمینه، هه‌ر وها ب رێیا چه‌ندین كه‌نالان كار ل سه‌ر پرسێ دكه.\nهكوومه‌تا هه‌رێما كوردستانێ


خۆكوشتنی ڕەگەزی مێ، لەڕێگەی خۆسووتاندن، خۆهەڵواسین، كوشتن، یان هەر شێوەیەكی دیكەی كۆتایی هێنان بەژیان بێت، بەشێكە لەدیاردە و گرفتێكی گەورەی كۆمەڵایەتی تر، كە ئەویش خۆكوشتنی مرۆڤەكانە بەگشتی. ئەو دیاردەیە، دیاردەیەكی پەرەردەیی و كۆمەڵایەتی و دەروونییە، لە هەموو كۆمەڵگاكانی دنیادا، بەجیاوازی ئاستی پێشكەوتن و مۆدێرنە بوونیانەوە دەبینرێت. ئەم دیاردەیە، تەمەن و شوناسی پیشەیی و ڕەگەزی مرۆڤەكان ناناسێت و سنوورێكی جیاكەرەوەی لەبەردەمدا نییە و دەشێ لەچركەیەك لە چركەساتەكانی ژیان، بەهۆی بیركردنەوەی نێگەتیڤەوە و بەریەككەوتن لەگەڵ ژیان و واقیعی دەوروبەر، لای هەموو مرۆڤێك دروست ببێت. كاتێ هەموو دەرگاكانی ژیان بەداخراوەیی دەبینێ و نائومێدی و داڕمان لەژیان، دەبنە بەشێك لەبوون و ژیانی. بێگومان دەبێ ئەو ڕاستییە بزانین كە خۆكوشتن، چارەسەری هیچ گرفتێكی ژیان ناكات، بەڵام كاتێ كەسێكیش دواچارەسەرییەكانی ژیانی خۆی لەو كارەدا دەبینێتەوە، ئەوا دەبێ بزانین كە پاڵنەرێك لەپشت ئەو كردارەوە بوونی هەبووە. لەپشت هەموو خۆكوشتنێك هۆكارێك هەیە، ئاشكرا یا شاراوە، گەورە یا بچووك. بۆیە كاتێ گوێبیستی ئەوە دەبم كەسە نزیكەكانی كەسێك كە خۆی كوشتووە باس لەوە دەكەن كە هیچ گرفت و كێشەیەكی لەژیان نەبووە، بەڕاستی دەكەومە ڕامان‌و غەمگینییەوە. كێ هەیە بەدەستی خۆی مردن بكاتە جێگرەوەی ژیان؟ ئەگەر ئەو كەسە خەمێك، قەهرێك، نائومێدی و كێشەیەكی گەورەی لەژیان نەبێت، كە دواجار ئومێدی چارەسەركردنی نەماوە. بۆیە هەوڵدان بۆ شاردنەوە و ڕتووشكردنی كردەوەیەكی لەو شێوەیە، هەوڵێكە بۆ دەرچوون لەژێر بەرپرسیاریەتی كەسە نزیكەكانی ئەو مرۆڤە، كە پەنای بۆ خۆكوشتن بردووە.\nساڵانێكە بەتایبەتیش لەدەیەی دوای دوو هەزارەكانەوە، خۆكوشتنی ژنان لەكۆمەڵگەی كوردیدا، بۆتە حالەتێكی بەرجەستەیی و هەمیشەیی، كە بەردەوام گوێبیستی ئەوە دەبین كە ژنێك لەشارێك، لەشوێنێك، بەهۆی كێشەیەكی كۆمەڵایەتی و خێزانییەوە، خۆی كوشتووە. ئەو خۆكوشتنە لەزۆربەی هەرە زۆریاندا، پاڵنەرێك و خەمێكی لەپشتە. كەچی سەیر لەوەدایە، بەردەوام هاوسەر و باوك و برا و كەسوكاری ژنەكە بەگشتی، باس لەوە دەكەن كە نازانن بۆچی خۆی كوشتووە؟ كێشەی چی هەبووە؟ یاخود هیچ نەخۆشییەكی دەروونی و كۆمەڵایەتی نەبوو؟ لەو سۆنگەیەشەوە هەوڵی شاردنەوەی ئەو ڕوداوە دەدەن، بەمەبەستی دەرچوون لەژێر ئەرك و بەرپرسیاریەتی خێزانی و دادوەری و لێكۆڵینەوەكانی پۆلیس. بۆیە دەگەڕێن بۆ ئەوەی چیڕۆكێكی هەڵبەستراو، ساز و ئامادە، بدۆزنەوە و بكەنە بیانوو پاساوێك، بۆ ئەنجامدانی كارەكە لەلایەن بكەرەكەوە. بۆ ئەوەی هەم ڕەوایەتییەك بدەنە دەست ئەو كەسەی كارەكەی كردووە، هەمیش خۆیان لە بەرپرسیاریەتی یاسایی و ئەخڵاقی بدزنەوە. دەنا هیچ كردەیەك نییە، پاڵنەڕێكی دەروونی، یاخود كۆمەڵایەتی و خێزانی لە پشت نەبێت. خۆكوشتن بەگشتی و خۆسووتاندنی ژنانیش بەتایبەتی، چەندین هۆكاری هەیە، تادەرەنجام بەو خاڵە دەگات. لەپشت هەر خۆسووتاندنێكەوە، خەمێك و قەهرێكی گەورە هەیە. گرێی كێشەیەك هەیە كە سەرەداوەكانی نابنەوە. خۆكوشتن، دوایین ڕێگەچارەیە كە ژنان پیادەی دەكەن دوای ئەوەی نائومێد دەبن لەچارەسەركردنی كێشەكان و داخستنی دەرگای هیوا و ئومێدەكان. بەلام ئەوەی لێرەدا مایەی هەڵوەستە كردن و شڕۆڤە كردنە، ئەو چیڕۆكە دروستكراو و هەڵبەستراوانەیە كە دوای خۆسووتاندنی ژنان دەخرێتە پاڵیان و بۆیان دەهۆنرێتەوە. چیڕۆك گەلێك كە ئەقڵی هیچ مرۆڤێك ئەستەمە بڕوای پێ بكات. ئەم هۆنینەوانە كە وەك فاكتەری سەرەكی خۆسووتاندنی ژنان پیشان دەدرێن، هێندە سادە و نالۆژیكین كە ئەوەندەیتر گومان لە هۆكارەكانی ئەو دیاردەیە زیاتر دەكات.\nئەو چیڕۆكانەی دوای مەرگی ژنان هەوڵدەدرێت وەك هۆكار بۆ ئەنجامدانی كردەكە پیشان بدرێن، بەداخەوە جارێكی تر سەرلەنوێ كوشتنەوەی ژنانە لەگۆڕدا. كوشتن بەمانا فیزیكی و جەستەییەكەی نا، بەڵكو بەمانا ڕوحیەكەی، چونكە زۆرجار ئەو هۆكارانە هێندە بێ ئەرزشن ئەگەر لێكدانەوەی واتاییان بۆ بكەین جگە لە بەگەمژەناساندنی ژنان چیتر نییە. بەوەی دەیانەوێت ئەو بوونەوەرە بە كەم ئەقل و نەزان و بێ ئاگا لەژیان و كەرستەكانی ژیان، بناسێنن. بۆنموونە:-( دەڵێن بۆیە سووتا چونكە بەهەڵە بەنزینی لەجیاتی نەوت كردۆتە سۆبا). وەك ئەوەی ژنان هێندە نەزان بن ئەو دوو مادەیە لەیەكتری جیانەكەنەوە!. لەكاتێكدا بەنزین و نەوت، هەر تەنیا بەبۆنكردنێكی ئاسایی دەناسرێنەوە. دەڵێن:- (هاوسەرەكەم زۆر خۆشدەویست، هیچ كێشەیەكمان نەبوو، نازانم بۆ خۆی سووتاند). بێگومان هەموومان دەزانین نزیكترین و قوڵترین پەیوەندی خۆشەویستی، پەیوەندی نێوان هاوسەرانە. ئەوان بەیەكەوە لەچوارچێوەی ماڵێك دەژین، بەیەكەوە زۆربەی هەرە زۆری كاتەكانی ژیانیان بەسەردەبەن. ئاگاداری ورد و درشتی ژیانی یەكترین. كەواتە چ ئەقڵ و لۆژیكێك بڕوا بەبیانووی پیاوێك دەكات كە نەزانێت هاوسەرەكەی بۆچی خۆی سووتاندووە؟ كێشەی چی هەبووە لەژیان؟ گرفتەكانی چی بوون؟ ئەگەر دووكەس هێندە پەیوەندی نێوانیان لە ئاستی ڕوحیدا بەهێزبێت، تۆ بڵێی درك بەخەم و كێشە تایبەتییەكانی كەسی و خێزانی یەكتری نەكەن؟ كێ هەیە لەژینگەیەكی بێ كێشە و تەژی لەخۆشەویستی پەنا بۆ خۆكوشتن ببات و دەستی بچێتە خوێنی خۆی، ئەگەر هۆكارێك نەبێت؟ یان زۆرجار ئەو دیاردەیە دەبەستنەوە بەنەخۆشی دەروونی و دابیننەكردنی پێداویستییە بێ بەهاكانی ژیانی ڕۆژانە و چەندین چیڕۆكی هەڵبەستراوی تر. هەموو ئەمانەش بەداخەوە لەپێناو شاردنەوەی هۆكاری ڕاستەقینەی دیاردەكە و شێواندنی بەدواداچوونەكانی كەیسی ڵێكۆڵینەوەكەیە، بۆ ئەوەی هۆكاری ڕاستەقینە و بكەری سەرەكی ڕووداوەكە ون بكەن. چونكە ئەگەر ساغ بووەوە كە هۆكاری كوشتنەكە چییە و كێیە، ئیدی ڕووبەڕووی بەرپرسیاریەتی و دواجاریش سزادان دەبنەوە.\nئێمە ناڵێین ژن هیچ هەڵەیەك ناكات، بەڵام هۆنینەوەی ئەو حیكایەتە سەیر و سەمەرانە، نابێ ببنە پاساوێكی هەمیشەیی و ساز و ئامادە، بۆ ڕەوایەتیدان بە خۆسووتاندنی ژنان، چونكە ئەوكات هۆكاری هێندە سادە و بێ مانا دەردەكەون، كە هۆكاری ڕاستەقینەی ڕووداوەكە بزر دەبێت. لێرەدا گرنگە ئاماژە بەوە بدەین كەچی بكرێت بۆ ئەوەی ڕێگە بەو پاساوانە نەدرێت. بەبڕوای من لەمەدا، ئەركی یەكەم و سەرەكی دەكەوێتە سەر دەزگاكانی لێكۆڵینەوە. بەوەی كە دەبێ بەوردی بەدواداچوون و لێكۆڵینەوە لەهۆكاری خۆكوشتنەكە بكەن، كە پاڵنەرەكانی چی بوونە. دەبێ بەدواداچوون لەژیانی خێزانی و پەیوەندی نێوان ئەندامانی خێزان بكەن. تا دواجار سەرەداوی كێشەكەیان بۆ ڕوون دەبێتەوە، ئەمە لەلایەك لەلایەكی تریشەوە بوونی هەر ئارێشە و گرفتێك لەژیانی كۆمەڵایەتی و خێزانیدا، شتێكی ئاساییە، بەڵام ئەوە گرنگە ئەو جیاوازی و بەریەككەوتنانە نەبنە هۆكاری سەرهەڵدانی كێشەی گەورەتر كە دواجار بە جیابوونەوە كۆتایی بێت و بەداخەوە ژنان و منداڵانیش بە پلەی یەكەم تیایدا دەبنە قوربانی، بەڵكو هەوڵی ئەوە بدەن لە ڕێی زمانی لێك تێگەیشتن و دیالۆگەوە كێشەكانی نێوانیان چارەسەر بكەن. ئەگەریش هیچ ڕێگەچارەیەك ئاكامی نەبوو، ئەوا باشترین بژاردە پەنابردنە بەر یاسا و دادگایە بۆ یەكلاییكردنەوەی گرفتەكانیان.\nبەهیوام ژنانی ئێمە بەگشتی لەكاتی بوونی كێشەكاندا هۆشیاری ئەوەیان هەبێت، پەنا ببەنە بەر دادگا. بۆ ئەوەی ئەگەر كێشەیەكییان هەبوو، یاخود مافێكییان لێ زەوتكرا، بەهێزی یاسا بۆیان بگێڕدرێتەوە. ئەگەر پێشتر كێشەكانی خۆیان ببەنە دادگا، ئەوا لەداهاتوودا كەس ناتوانێ پەنجەی تۆمەت بۆ ئەو درێژ بكات، چونكە دواجار ئەمە بۆ هەموو لایەك ڕوون دەبێتەوە كە پێشتر ئەو ژنە گرفتی خێزانی هەبووە یان نا. لەپەراوێزی ئەمەشەوە دادگا دوا بڕیار دەدات، بەڵام ئەگەر كەسێك گرفتێكی هەبێت و دواجار ببێتە هۆی مردنی بەبێ ئەوەی پێشتر هەوڵی چارەسەركردنی دابێت، ئەوكات گومانەكان لەئەنجامدانی كارەكە كەمتر دەبن.\nبەو مانایەی پێشتر ئەو ژنە كێشەی لەگەڵ هاوسەرەكەی هەبووە، لەدادگا و پۆلیسیش سكاڵای تۆمار كردووە. ئەوكات یەكێك لە هۆكارە سەرەكییەكانی خۆكوشتنی ژنەكە دەردەكەوێت. بەمەش ڕێڕەوی لێكۆڵینەوە و گەیشتن بە ئەنجامی خۆسووتاندنی ژنەكە ئاسانتر دەبێت. بەهیوام هەموو خێزانەكان لە خۆشی و بەختەوەری، دوور لە كێشەكانی ژیان بژین.


وێبلاگی تایبەتی محەمەدئەمین شاسەنەم\nبۆ کوردی نووسین چیمان پێویستە؟\nهاسان‌ترین ڕێگا بۆ دابەستنی تەختەکلیلی کوردی و فارسی\n(دوایین دەسکاری: 1/8/1394)\nئاگاداری: ئەم بەرنامەیە تەنیا لە سەر ویندۆزی10، 8 و 7 تاقی کراوەتەوە.\nسەرەتا فایلە زیپەکە دانلۆد بکەن، دوایە لە زیپیان دەربێنن و لە ڕووی ڕێنوێنییەکەوە کارەکەتان ڕاپەڕێنن. بۆ کارهاسانی بەرنامەی زیپیشم داناوە.\nشێوەی لە زیپ‌دەرهێنان: دوای دابەزاندنی فایلەکە، لە سەر فایلەکە کلیکی ڕاست بکەن، وێنەی سێ کتێب دێت، لە سەر Extract here کلیک بکەن، پووشەیەک هەر بە ناوی ئەو فایلەی کلیکتان لەسەری کردووە دەکرێتەوە. باقی شتەکانیش لە نێو پووشەکە لە فایلی ڕێنوێنی‌دا باس کراوە.\nئەگەر ئەم بەرنامانەتان بە دڵ بوو و لە سەر سیستمەکەتان گرفتی نەبوو، دەتوانن بیدەن بە هاوڕێکانیشتان.\nنێوئاخنی ئەم فایلە بریتییە لە:\n1- ڕێنوێنیی دابەستنی بەرنامەکان،\n2- بەرنامەی تەختەکلیل بۆ نووسینی کوردی،\n3- بەرنامەی تەختەکلیل بۆ نووسینی فارسی،\n4- باش‌ترین فۆنتی کوردی،\nتاریخ ارسال: پنج‌شنبه 10 بهمن‌ماه سال 1392 ساعت 07:45 ب.ظ | نویسنده: شاسەنەم | چاپ مطلب 5 نظر\nنەرمامێری گۆڤاری ڕامان\nئەم نەرمامێرە بریتییە لە گۆڤاری رامان لە ژمارە 84ەوە تا ژمارە 200\nبەم زووانە لە فرۆشگای ژینووس بڵاو دەبێتەوە\nتاریخ ارسال: جمعه 17 آبان‌ماه سال 1392 ساعت 12:09 ب.ظ | نویسنده: شاسەنەم | چاپ مطلب 1 نظر\nنەرمامێری (رازی تەنیایی)\nنەرمامێری (ڕازی تەنیایی)\nڕازی تەنیایی، دیوانی شێعری ئەحمەد هەردییە. ئەم نەرمامێرە هەموو شێعرەکانی ئەم دیوانە و ئەو شێعرانەی کاتی خۆی لە ماڵپەڕەکەی خۆیدا بڵاو بوونەوە لە خۆ دەگرێ. هەروەها ئەو شێعرانەی کراون بە گۆرانی، لەوێدا هەن.\nبەم زووانە لە فرۆشگای ژینووس لە پاساژی عەباسی بۆکان بڵاو دەبێتەوە.\nتاریخ ارسال: جمعه 17 آبان‌ماه سال 1392 ساعت 12:04 ب.ظ | نویسنده: شاسەنەم | چاپ مطلب 1 نظر\nناوی نەرمامێرێکە کە بریتییە لە 50 کتێبی فەرهەنگ بە زمانی کوردی بە کوردی و بە زمانەکانی دیکەی وەک فارسی، عەرەبی، ئینگلیزی و ...\nشوێنی کڕین: فرۆشگەی ژینوس لە پاساژی عەباسی بۆکان\nتاریخ ارسال: جمعه 10 آبان‌ماه سال 1392 ساعت 02:48 ب.ظ | نویسنده: شاسەنەم | چاپ مطلب 1 نظر\nعەلی بۆ یونیکورد/ یونیکورد بۆ عەلی\nگۆڕینی فۆنتەکانی چەشنی عەلی بۆ یونیکورد و یونیکورد بۆ عەلی\nبەم بەنارمەیە بە هاسانی دەتوانن ئەم دوو چەشنە فۆنتە بگۆڕن بە یەکتر و دوایە کاری لە سەر بکەن.\nهەر ئەوەندەی زەحمەتە دەقەکە لە وۆردەوە کۆپی بکەن و لە نێو بەرنامەکەدا پەیستی بکەن. دوایە وەرگێڕان لێ‌بدەن. ئیدی ئاو بێنە و دەستان بشۆ!\nبۆ داگرتنی فایلەکە ئــــــێــــرە کلیک بکەن.\nتاریخ ارسال: جمعه 12 مهر‌ماه سال 1392 ساعت 10:41 ب.ظ | نویسنده: شاسەنەم | چاپ مطلب 0 نظر\nشیفت باشە یان خراپ؟\nدیارە لە پیتچنینی هەر نووسراوەیەکدا ئێمە جارجارە کارمان بە کلیلی شیفت دەبێ. بەڵام ئەگەر نووسراوەکە بە زمانی کوردی بێت، جارجارە دەبێتە هەزاران جار و ئیدی دەستی پیاو ماندوو دەبێ. بەتایبەت بۆ بزرۆکەی (ە) (هێ).\nلە بیرمە کتێبێکی زەلامیان لە مەهاباد بۆ هاوڕێیەک تایپ کردبوو، هێنابووی بۆ لای من کە لیزگەی ناوەکان (فهرست اعلام)ی بۆ دروست بکەم. دیتم بۆ هەر بزرۆکەیەکی (ە)، شیفتێک گیراوە. حیسابم کرد 210000 (دووسەت و دەهەزار) جار شیفت لێ دراوە. هەر لای کاکی نووسەر هێنام ئاڵ‌وگۆڕێکم لە تەختەکلیلدا دروست کرد. ئەو پیت‌چنە بەستەزمانە دەیتوانی بە 20000 (بیست هەزار) شیفت کارەکەی ڕاپەڕێنێ و 190000 شیفتی بۆ بمێنێتەوە.\nبرادەرانی کورد ئای‌تی گرووپیش لە سەر ئینتێرنێت بەرنامەیەکیان بڵاو کردۆتەوە کە پیتە کوردییەکان دەچنە سەر پیتە ئینگلیسییەکان بۆ نموونە بە لێدانی (F) دەنووسی (ف). بەڵام ئەم بەرنامەیەش دەبێ ئەوەندەی شیفت بۆ بگری لە شان و قۆڵ دەکەوی.\nبۆ ڕزگار بوون لە دەست شیفت، من بەرنامەیەکم پێ شک دێ بە ناوی kayboard layout manager کە لە پۆستێکدا بە ناوی (یونیکورد دێوەزمە نییە) بە تەواوی باسم کردووە. بە دابەستنی ئەم بەرنامەیە تەنیا بۆ (نیوەمەودا) شیفتت دەوێ. ئیدی لە هیچ جێگایەکی دیکەدا کارت بە شیفت نابێ و خودا بتحەسێنێتەوە.\nجا ئێستاکە خۆتان بڵێن: شیفت باشە یان خراپ؟\nتاریخ ارسال: پنج‌شنبه 14 شهریور‌ماه سال 1392 ساعت 10:30 ق.ظ | نویسنده: شاسەنەم | چاپ مطلب 5 نظر\nبازاڕی قەباغکەندیی فۆنتی کوردی\nهەموو جۆرە فۆنتێکی کوردی لێرەدا هەیە.\nئەو فۆنتانەی ئێستاکە زۆرتر کەڵکیان لێ وەردەگیرێ، بریتین لە\n1. یونیکوردەکان: فۆنتێکی ئیستاندارد و جیهانین و لە کاتی گۆڕینی فایلێکدا هیچ گۆڕانکارییەک بە سەر پیتەکاندا نایەت. ئەو فۆنتانەی خۆشم دروستم کردوون، هەر بە پێی ئیستانداردی یونیکوردە و لێرەدا کەم‌وکووڕییەکانی فۆنتەکانی پێشوو لابراوە.\n2. کادیلانەکان: بە پێی تەختەکلیلی فارسی ساز کراون بۆیە زۆرتر لە کوردستانی ڕۆژهەڵات برەوی هەیە.\n3. عەلی کایەکان: لە سەر تەختەکلیلی عەڕەبی ساز کراون بۆیە زۆرتر لە کوردستانی باشوور کەڵکی لێ وەردەگرن.\nپێشنیارێک: بۆ ئەوەی هەموومان یەک‌ڕەنگ و یەک‌دەست و یەک‌گرتوو بین (ئیشەڵڵا) پێشنیاری من ئەوەیە هەموومان لە فۆنتە یونیکوردەکان کەڵک وەربگرین.\nبۆ داگرتنی فۆنتەکان کلیک لە سەر ناکەوەیان بکەن:\nفۆنتی یونیکورد فۆنتێکی ئیستانداردی کوردییە\nفۆنتی شاسەنەم (یونیکوردە) فۆنتێکی ئیستانداردی کوردییە\nفۆنتی کادیلانی نوێ:بۆ سەر تەختەکلیلی فارسی دروست کراوە.\nفۆنتی کادیلانی پێشوو:هەر کاری پێ نەکەن باشترە، هێندە پیتەکان خراپ چندراون.\nفۆنتی عەلی کا: بۆ سەر تەختەکلیلی عەرەبی ساز کراوە.\nفۆنتی زانست:بۆ تەختەکلیلی عەرەبی دەبێ.\nفۆنتی میدیا:لەگەڵ تەختەکلیلی فارسی جووتە.\nفۆنتی نامۆ (ئاوێستایی):بۆ نووسین بە ڕێنووسی ئاوێستایی ساز کراوە\nبرچسب‌ها: فۆنتی کوردی، فۆنتی ئیستانداردی کوردی، فونت کردی، یونیکورد، شاسەنەم\nتاریخ ارسال: یکشنبه 3 شهریور‌ماه سال 1392 ساعت 08:22 ق.ظ | نویسنده: شاسەنەم | چاپ مطلب 0 نظر\nئەم بەرنامەیە فەرهەنگی هەنبانە بۆرینەی مامۆستا هەژارە کە بۆ کامپیۆتێر ساز کراوە.\nبۆ داگرتنی فایلەکە ئـــێــــرە کلیک بکەن.\nتاریخ ارسال: شنبه 2 شهریور‌ماه سال 1392 ساعت 05:06 ب.ظ | نویسنده: شاسەنەم | چاپ مطلب 0 نظر\nپێرستی ئوتوماتیکی لە کتێبکدا چۆن دروست دەکرێ؟\nبۆ خوێندنەوەی بابەتەکە ئێرە داگرن.\nتاریخ ارسال: سه‌شنبه 15 مرداد‌ماه سال 1392 ساعت 12:15 ب.ظ | نویسنده: شاسەنەم | چاپ مطلب 2 نظر\nئەمەش نەورۆزانەی من بۆ هەموو هاوڕێیان\nزۆربەی ئەو شێعرانەی سەبارەت بە نەورۆز و بەهارن، لەم فایلەدا هەن.\nبیخوێننەوە و چێژی لێ وەرگرن.\nتاریخ ارسال: سه‌شنبه 29 اسفند‌ماه سال 1391 ساعت 05:48 ب.ظ | نویسنده: شاسەنەم | چاپ مطلب 0 نظر\nبهمن 1392 (1) آبان 1392 (3) مهر 1392 (1) شهریور 1392 (3) مرداد 1392 (1) دی 1391 (3)\nکتێبخانەی ئاکادیمیای کورد\nشاعیر: ئەمین گەردیگلانی\nشاعیر: ک.د. ئازاد\nشاعیر: کەریم حیکمەتی\nشاعیر: یۆنس ڕەزایی\nشاعیر: ڕامان سۆفی سوڵتانی\nشاعیر: قادر عەلیخا\nئەدیب: کامیل شەریف‌پوور\nشاعیر: سیروان ئەولازادە\nنووسەر: عەلی غوڵامعەلی\nبرنامه فارسی ساز صفحه کلید\nهێندێک ڕێ‌وشوێنی ساکار بۆ پیت‌چنین\nچۆن بە یونیکورد بنووسین؟